Bukedde Online - Vanilla azze engulu , kkiro kati egula 35,000/-\nVanilla azze engulu , kkiro kati egula 35,000/-\n‘Emmwaanyi zikyaleebya ebirime ebirala mu...\n‘Ente nzizimbira wakati mu lusuku okufunamu...\nVanilla yacaaka nnyo wakati wa 1997 okutuuka mu 2001, kkiro n’etuuka okugula emitwalo 17, kyokka abantu baggwaamu essuubi bwe yakka n’atuuka ku 1,500/- n’olumu okubulwa agula.\nWatermark Converted Successfully\n‘NATUNDA kkiro 87 eza Vanilla ku 35,000/- buli emu ne nfuna obukadde busatu. Ezo bannange ziba ssente mbi?’ David Walusimbi, omutuuze ku kyalo Kyamutakasa ekisangibwa mu disitulikiti y’e Nakaseke kye yanzizeemu bwe nabadde mubuuzizza ensonga emulemezza ku kulima Vanilla. Era ye bw’atandika okukutendera Vanilla ne by’amufunyeemu omuli n’okuzimba amaka ge yali talootangako, amukwagazisa era tomubuulira kireme kirala.\nNaye nga obuguminkiriza bwe buwangula ebingi, abaasigala mu mulimu gwa Vanilla kati basambira mabega nga jjanzi anti kkiro egula wakati wa 35,000/- ne 40.000/- era beeriira bukadde.\nVANILLA OKULINNYA N’OKUGWA\nAga Ssekalala, asuubula Vanilla n’amutwala ebweru wa Uganda naddala mu Amerika ng’ayita mu kkapuni ye eya Uvan agamba: Ekibi ekyaliwo kwali kucamuukirira ate abantu ne bayingira mu Vanilla nga tebamaze kulaba nsonga evuddeko katale kulinnya. Abantu bonna Vanilla be yasala baali tebamugoberera bw’atambula ku katale.\nEkintu okulinnya akatale kitegeeza nti tekiriiiwo oba kya bbula olwo bbeeyi yaakyo n’erinnya. Naye ekirime nga kirinnye sooka weebuuze lwaki kirinnye? Abamu ekibuuzo ekyo tebakyebuuza! Madagascar, emu ku nsi ezisinga okulima Vanilla baalina ebizibu ne baba nga tebakyasobola kufulumya Vanilla.\nEkyo kyaleetawo obwetaavu ku katale naye ate bwe baddamu ne batereera obwetaavu tebwaggwaawo wabula bwakendeera bbeeyi n’ekka.\nOba oli awo Vanilla wa Uganda yandisigadde ng’atunda ku ssente ezitegeerekeka, naye ekyamala eggobe mu kibya ne tutandika okutwala ku katale Vanilla atannaba kukula. KYE\nBAAGALA MU VANILLA\nVanilla alimu ekirungo ekiyitibwa ‘Vanillin’ nga kino abaguzi kye beetaagamu kubanga kye kikola akawoowo ke beetaaga.\nWabula ekikulu ku kirungo kino okukola akawoowo akatuukana n’omutindo gw’ensi yonna, Vanilla aba wa myezi waakiri mwenda (okuva lw’otundudde ekimuli) Singa onoga Vanilla akka wansi w’emyezi mwenda, Vanillin oyo aba tatuuse, bw’atwalibwa okumugezesa agwa akatale.\nKati ekibi omuntu bw’atwala omuto n’agwa akatale olwo bamanya nti eyo y’enkola y’ensi eyo, tebaddamu kumwettanira ate jjukira nti ensi yaffe yali tevaamu Vanilla mungi nnyo awo ebizibu we byava n’akka ebbeeyi.\nENNIMA YA VANILLA\nWalusimbi amaze emyaka 17 ng’alima Vanilla era annyonnyola bwati: Ng’omaze okutereeza ennimiro, bw’eba ebadde nsiko sooka okabalemu. Simbamu ebiroowa kubanga byanguwa okukwata ate Vanilla abyekwatako bulungi ng’alanda.\nNaye osobola okusimbamu emiti emirala ng’ogiwadde amabanga naddala emituba okusobola okuleetamu ebisiikirize n’okukola obunnyogovu.\nFuna olubowabowa oluliko obuwanvu wa ffuuti nga 8, sima akagegere, oyinza okukozesa ejjambiya oba enkumbi. Simbamu olubowabowa ekitundu kya ffuuti ssatu ate, ettaano ozirandize ku kiroowa.\nEkirungi ky’olubowabowa oluwanvu lwanguwa okulanda, ate bwe lukka n’oluziika okuddamu okwambuka nga luleeta ebimuli bya Vanilla, ng’omaze okuziika ettaka obikkako ebisubi omusana obutamukosa.\nKyokka tolina kukugira Vanilla kwambuka waggulu kubanga gy’akoma okwambuka n’okubala. Kikulu okumugerera ekiseera n’akka n’omuziika n’oluvannyuma n’obikka ebisubi omusana obutamukaza.\nEmbowabowa enkulu osobola okuziggyamu n’ozitunda, olwa ffuuti 8 mu kiseera kino lugula 1,000/-. Singa omulabirira bulungi oluvannyuma lw’omwaka aba atandise okubala ng’otundula.\nBw’oba olina enkoko awaka kirungi okusimbamu amalagala ne zitamutakula mirandira kuba giriira kungulu.\nWano we wali bizinensi ya Vanilla, bw’olemwa okutundula ebimuli bifa ne bitakwata kuleeta bijanjaalo. Kasita ekimuli kya Vanilla kyanjuluza olina okukitundula ku olwo lwennyini kuba bw’otokikola omanya kifudde kuba empumbu efa.\nBw’oba otundula osooka kukiyuza olwo n’otundula ng’empumbu ogyambusa waggulu n’oluvannyuma n’oginyiga okusobola okukwata. Tundula ng’omusana gwaka, ku makya ate enkawungeezi nga gusse totundula.\nEkimuli ekitunduddwa kirina okwakako akasana okusobola okukwata ssinga kifuna omusulo, kivunda ne kigwa.\nMu mwezi gw’okutundula tolina kuva mu nnimiro kubanga olina okulamba ebimuli n’omanya ebyanjuluzza we biri n’osobola okutundula mu budde.Olina okwerinda emisota naddala ng’otundula, engeri ennimiro ya Vanilla gy’ebaamu obunnyogovu, tebulamu misota.\nBruno Kizza, omutuuze ku kyalo Bugambakimu e Nakaseke yatandika okumulima mu 1992 agamba: Vanilla okumumanya nti akuze atandika okweyasa yekka n’okukyusa langi n’atandika okwengera ng’afuuka kyenvu.\nEkyangu ennyo, bw’oyita mu nnimiro ng’owulira akawoowo ka Vanilla, kuba bw’aba akuze ennimiro yonna ejjula akawoowo n’otandika okunoga.\nWiiki ejja tugenda kukulaga engeri omulimi wa Vanilla gy’ayambako okukuuma obutonde bw’ensi.\nOkwongera omutindo ku birime kunzizizza engul\nKooko kati y’aliko akaliibwako\nSsemaka ow’abaana 54 alese ekiraamo ekitabudde famie: 'Bonna bakeberwe omusaayi'


Bukedde Online - Aba DP basimbye omuntu ku Nambooze\nEngeri gy'osobola okukola ssente mu luggya lwo\nAbasse omusuubuzi wa Shauriyako babakutte\nKino we kijjidde ngâ€™abamu ku bakungu mu DP balangiridde nga bwe batagenda kuwagira munnakibiina Erias Lukwago (Kampala Central\nKino we kijjidde ngâ€™abamu ku bakungu mu DP balangiridde nga bwe batagenda kuwagira munnakibiina Erias Lukwago (Kampala Central) mu kuvuganya ku kifo kya Meeya wa Kampala ne kisalawo okuwagira Micheal Mabikke owa SDP.\nSsabawandiisi wa DP Mathias Nsubuga yagambye nti kaweefube waabwe okutabagana ne Nambooze wamu ne Lukwago agudde butaka olwa kye yayise amalala, obujeemu nâ€™okwemanya bombi bye balina.\nNsubuga yagambye nti baddiddemu Dr. Lulume Bayiga (Buikwe South) ne Medard Lubega Sseggona eyalekulira Obwaminisita bwâ€™amawulire e Mmengo era ngâ€™ayagala okwesimbirawo ku kaadi ya DP mu Busiro East oluvannyuma lwâ€™okwemenya era ne balaga obuwulize eri ekibiina.\nWabula Nambooze yagambye nti ensonga za Mukono tezirina kusalirwawo Kampala nâ€™agattako nti alina essuubi nti olukiiko lwa DP olwâ€™ettabi lyâ€™e Mukono lwakutunula mu nsonga zino era kye lunaasalawo kyâ€™alindirira.\nâ€œTekibeera kya bwenkanya okunsalira omusango nga tebampadde mukisa kwewozaako. Teri mulundi gwe baali bampise nti nneewozeeko ne ngâ€™aana okugendayo, lwaki basalawo awatali kumpuliriza?â€ Nambooze bwe yayogedde ngâ€™alaga obutali bumativu.\nKyokka Nsubuga yatangaazizza nti Nambooze teyaggyayo mpapula zisaba kuvuganyiza ku kaadi ya DP era nga tebalina kwe basinziira kumuddiramu, wabula kino Nambooze akiwakanya ngâ€™agamba nti ye yakolagana na ttabi lya kibiina e Mukono mwe yayisa okusaba kwe era lyâ€™eririna okusalawo ekyenkomeredde.\nSseggona bwe yatuukiriddwa yagambye nti: Obuwulize bwange eri ekibiina tebukyukangako, wabula kye sikkaanya nakyo kwe kukakibwa okubeera omuwulize eri abantu obuntu. Nawaddeyo empapula ezisaba tikiti ya DP ku kifo kya Busiro East kubanga emirandira gyâ€™ekibiina gyonna mu kitundu kyâ€™e Busiro gimpagira ate nga nâ€™ebisaanyizo ku kifo ekyo byonna mbirina, wabula abamu ku bakulira ekibiina ne basooka bakisimbira ekkuuli nti olwâ€™okuba ndi mu Ssuubi.\nKinsanyusizza okubeera nga bakirabye nti nze nsaanidde okukwata bendera ya DP mu Busiro East. Ate omubaka Lulume yagambye nti: Nazzeeyo mu bulumi kubanga kkooti gye twagenda nga tuwakanya obukulembeze obwalonderwa mu ttabamiruka wâ€™e Mbale yawa bannaffe abo obuyinza okugira nga baddukanya ekibiina era bye bakola nâ€™akakiiko kâ€™ebyokulonda bye kagoberera.\nEngeri omugagga gye yasse omuntu eyakalabudde ku mmotoka ye\nAfuumudde muganzi we lwa ku...\nOMUKAZI anaabidde muganzi we mu maaso n’akwata ebintu bye n’abimuweera ku poliisi ng’agamba nti amukooye olw’obutaba...


Zimba Ensi Ennungi ng`otta Omukago ne Paxful\nTukwanirizza ku Mukago gwa Paxful Ka tuzimbe ensi eyeeyagaza fenna wamu\nBeera kitundu ku mbeera eyamba okuzimbira ku busobozi bwo, era osisinkane abantu n`ebitongole ebigabana ebirowoozo byo okolagane nabyo. Kuŋŋaanya eby`obugagga byo, gabana ekirooto kyo, kolera wamu, era okolere ekitundu byo ebintu ebinene.\nKa tukolere wamu\nLwaki wegatta ku Mukago gwa Paxful?\nTuleeta wamu ebitongole era n`abantu okuva mu buli kanyomero. Bizinensi, abantu kinoomu, n`ebitongole by`obwa nnakyeewa kati bisobola okukolagana ku lw`ebigendererwa ebyawamu mu bitundu byabwe. Bingi eby`okuganyulwa mu nkolagana eno:\nKola ebirungi ebirala\nFuna abantu bw`emufaananya endowooza okyuse obulamu bw`abantu bangi ng`oyita mu bintu by`oyagala.\nTambuza enjiri yo\nKolagana mu kkampeyini za PR era obunyise enjiri ku bikukwatako okutuukira ddala gye bitatuukanga.\nBuulira era oyigirize\nTeekawo okumanyisa ebintu oba bizinensi yo mu bitundu ebipya era obeere ku mwanjo gw`okusalirawo bizinensi yo.\nTulwanyisize wamu embeera embi\nTwegatte okulwanyisa abatuvuganya basigale kutulabira mu kamooli. Okwegatta ge maanyi.\nManya amateeka g`ekitundu kyo\nFuna obuyambi obutuufu bizinensi yo esobola okugoberera amateeka g`ekitundu mu butale obupya.\nGaziya obuweereza bwo\nFuuka wa nsi yonna, yingira obutale obupya, otuukirire ebifo omuli abakozesa b`ebyamaguzi oba obuweereza bwo.\n#BuiltWithBitcoin — Omukago gwa bulungibwansi\nPaxful yatongoza kaweefube w`obwannakyewa ono mu 2017 okulaga nti Bitcoin erina obusobozi okuyamba abantu okwetooloola ensi yonna. Buno bwe bujulizi obw`enkukunala eri ensi eya ddala okulaga emigaso gya ssente z`oku mutimbagano nti kisukka ku kuteebereza obuteebereza. Nga tuyita mu mukago guno, tukubiriza ekisaawe kya ssente z`oku mutimbagano okwongera okuwaayo n`ebirala mu puloojekiti z`okuyamba abantu.\nAmazzi ga Zam Zam\nEbitebe bya GROW Educare\nAmasomero mu Afrika\nNga tukolaganira wamu n`Amazzi ga ZamZam, twaggusa okuzimba essomero lya nnassale ne ppulayimale ku kyalo Kasebigege, e Rwanda. Era, okuzimba essomero ly`abaana abali wakati w`emyaka 3 ku 6 kugenda mu maaso mu ssaza ly`e Machakos, e Kenya.\nEbitabo mu materekero g`ebitabo\nNg`okusoma bwe kuli ekitundu ku puloogulaamu ya Educare, obuyambi bwa Paxful bwakozesebwa okugulira ebitabo mu materekero g`ebitabo amatonotono agasangibwa mu bibuga eby`enjawulo. Obuyambi era bwakozesebwa okusindika ebitereke by`emmere eri enkumi n`enkumi z`amaka mu Bugwanjuba bwa Cape n`amasaza amalala mu budde bw`ekibambulira kya COVID-19.\nNg`emu ku #BuiltWithBitcoin’s Afrika Fund, ekibiina ki Shining Hope for Communities kyakuŋŋaanya ebisero by`emmere 333 bya bantu abasoba 1500, obukookolo obusukka 6,000 obw`abakozi ab`enkizo era ne batuusa n`amazzi amayonjo mu bifo ebinaabirwamu engalo 60 mu Kibera okumala omwezi mulamba.\nByonna biwulikika nga birungi, naye tonnakakasa wa w`onaagya? Oba oli mu byanfuna bya ku mutimbagano oba bwa nnakyewa, Omukago gwa Paxful gugwo. Gaagano amakubo mw`onaayita okukola omukago era oganyulwe.\nYambako okuyigiriza abantu b`omu kitundu ku biriko mu ssente z`oku mutimbagano ne tekinologiya\nEbya bbanka n`ebyenfuna\nKyusa ensi y`ebyenfuna n`obuyiiya bwo era ozimbe ebyamaguzi ebinaakyusa ekifaananyi kya ssente.\nEmikutu gy`amawulire & PR\nTambuza enjiri yo mu nsi yonna, n`obubaka obutuufu, butuukire ddala gye butatuukanga\nAkatale ka ssente z`oku mutimbagano\nWeŋŋange ebisoomoozo enkumu ebiri mu kisaawe ky`ensimbi z`oku mutimbagano, kebera obutale n`emikisa ebipya\nOkwesanyusa ne Zzaala\nKulemberamu mu kuzannya zzaala w`ensimbi z`oku mutimbagano n`okwesanyusa. Kozesa obukodyo bwo bwonna obw`okuzannya zzaala.\nWaliwo ekirala ky`oyagala okuyambako. Tomanya wayinza okubaawo akwatibwa omubabiro mu birowoozo byo !\nWeetegese okwesogga? Ka tukolere wamu


Kisangibwa mu kabondo k'eMbazzi, Ggombolola ye Muduuma,mu Ssazza ly'emawokota mu disitulikiti ye Mpigi. Okutuukayo, okwata oluguudo lwe Mityana olupya okuva e Kampala, n'okyamira e Kwata/Nkambo, olwo n'okwata ku kkono. Awo n'ogenda ppaka e Mbazzi. Waliwo kilomita 36 okuva e Kampala. Mbazzi erina abatuuze abasukka mu 1000. Abantu b'e Mbazzi balimi era balunzi. Balima kasooli, lumonde, muwogo, ebijanjaalo, enva endiirwa, ebitooke n'ebirala. Ate balunda ente, embizzi, enkoko n'ebirala.\nEkyalo Mbazzi kisangibwa mu nsi Yuganda ku Ssemazinga Afirika. Ekyalo kino kiri mu Ddisituliki ye Mpigi,mu Gombolola ye Muduuma, mu muluka gwa Mituba Ebiri. Okutuukayo, okwata oluguudo lwe Mityana, n'oviiramu e Kwata, okumpi ne esiteti ya Jomayi eya Bujuuko Setelite City. Abalala bayitawo Nkambo oba ku siteegi ya Jamiiru. Olwo n'okwata ku mukono ogwa kkono bwoba ogenda Mityana. Oyingira munda awo katono, Mbazzi n'atandika. Ekyalo Mbazzi kinnene ddala kuba kiriko ebyalo ebirala nga Senene, Kaasa, Kiryamenvu, Katuulo, Kiwale.\nObulimi Bugagga[kyusa | edit source]\nNga Yuganda kati eweza kumpi abantu miliyooni 42 Abantu bonna balina okulya n'okunywa. Eryo tteeka. Ensangi zino, ensimbi ziri mu bya bulimi-Okulima n'okulunda! Byonna bigendera wamu, olwo ne biyambagana. Ensolo zigimusa ennimiro, olwo ebimera ne byeyagala. Wabula okufuna mu bulunzi n'obulimi,oteekeddwa okubala ennyo buli ssente yonna gy'oteekamu. Obulimi olina okugifuula bizinensi ye nnyini. Omulimi w'omulembe guno asaana okubeera omukugu mu byakola. Obukugu buno bufunika oluvanyuma lwokuddingana ebyo byokola mu butuufu bwabyo. Omulimi ateekeddwa okuba omumaliririvu. Okumanya tekukoma. Mu bulimi,olina okufunayo bye wesibako. Tosobola kukola buli kimu. Olina okufuna wossa essira. Byolima ne byolunda biteekwa okuba ku mutindo. Anti ebirungi, buli omu abiyaayanira. Wateekwa okubaawo enkolagana ne balimi bano,olwo ne muwangana amagezi. Ku mulembe guno, anagaggawala yoyo analima era n'alunda.\nWikipedia mu Kyalo e Mbazzi-Ddala kisoboka[kyusa | edit source]\nBino bigyidwa ku "https://lg.wikipedia.org/w/index.php?title=Mbazzi&oldid=26388"\nLuno olupapula lwasemba okukyusibwamu ku 12:53, 27 Gwakkuminebiri 2021.


Mwekwase Mukama eby'ensi bireme kubamalamu\nMwekwase Mukama muleme okukaaba ku nkomerero nga bwe gwali ku Adam ne Eva\nBya Emmanuel Ssebanenya ne Moses Nsubuga\nOMUSUMBA w'e Gulu, John Baptist Odama asabye Abakristu okwekwasa Mukama Katonda ebintu by'ensi nga ssente bireme kubamalamu. ‘‘Mulina okukimanya nti Katonda yaafuga ensi yonna, yawa obulamu era mulina okumukkiririzaamu kubanga Adam ne Eve bwe baamujeemera ekyaddako kwali kubonaabona n'okukaaba''.\nOmusumba Odama ng'asembeza abayizi abaafunye komunyo\nOkubuulira kuno yakukoledde mu mmisa gye yayimbye ku ssomero lya St. Savio Junior School e Kisubi ku Lwomukaaga abayizi abasoba mu 400 bwe baabadde basembera, okufuna konfirimasiyo n'okweyatulira. Yagambye nti eggwanga lijjuddemu abali b'enguzi omuli n'abakungu ba Gavumenti nga kumpi kye kigambo ekiri ku buli mumwa gwa buli muntu ekiraga nti abantu bajjeemu ekisusse.\nYawadde ekyokulabirako eky'omusajja n'omukazi abeekwana nga bali mu mukwano ogutagambika kyokka bwe wayitawo akaseera ne beekyawa, ne batting'ana, okweroga, okulwalwana n'oluusi omu okusibisa munne mu kkomera nakyo ekiraga nti sitaani abayingiddemu n'obujjeemu.\nAbayizi abaamalirizza omujiji nga beeyatulira\nOmusumba kwe kugamba nti Mukama Katonda alonze abaana bano n'abatongoza okumukiikirira n'okutambuza enjiri buli wamu nga bayita mu Nyaffe Maria. Yagambye nti abaana abaabatizibwa nga kati batandise n'okulya Omubiri gwa Kristu babeera balanzi n'awa ekyokulabirako ky'omusajja n'omukazi abaali balemeddwa okugattibwa abagendanga n'omwana waabwe mu Klezia. Buli ssaawa y'okusembera lwe yatuukanga ng'ababuuza lwaki tebasembera ng'abantu abalala. Baalaba bakooye okuswala ne bakola embaga era kati basembera buli lunaku. Era yategeezezza nti abaana bano basobola okwogera ku bintu ng'obuli bw'enguzi, obubbi, ettemu, ettamiiro n'ebirala abantu ne bakyuka.\nAbamu ku basomesa ba St. Savio School Kisubi nga bwe baalabise ku mukolo\nOmusumba yasabye omukulu w'essomero lino, Br. Casio Aizire okwongera okukuuma ekitiibwa n'omutindo gw'essomero lino kubanga ge gamu ku masomero amalungi mu ggwanga agafulumya omuyizi ng'ajjudde bulungi


Abavubuka ba Buganda Youth Council bavuddeyo ku bavubuka banaabwe ababuzibwawo - Radio Simba - Ennene\nAbavubuka ba Buganda Youth Council bavuddeyo ku bavubuka banaabwe ababuzibwawo\nFebruary 13, 2021 Mubiru Ali\nMu lukungaana lwa bannamawulire lwebatuuzizza enkya ya leero e Mengo, abavubuka bano nga bakulembeddwamu Ssentebe waabwe Baker Ssejjengo, bagamba nti beeraliikirivu olwa bannaabwe ababuzibwawo abantu abatamanyikiddwa ate abamu nebazuulibwa nga battibwa.\nBasabye ebitongole by’ebyokwerinda binnyonnyole ku bannaabwe abawambibwa era bwebaba balina omusango balamulwe mu bwenkanya mu mbuga z’amateeka.\nMu kaweefube ono battaddewo olukiiko lwa bannamateeka lunoonye bannaabwe abaawambibwa yonna gyebali basobole okufuna obwenkanya. Olukiiko lukulemberwa munnamateeka Namale Vivian nga amyukibwa Mwanje Ibrahim.\nKulw’Obwakabaka, olunaku lw’eggulo Katikkiro yavuddeyo naalaga obwennyamivu olw’ebikolwa by’okuwamba abantu nga bwebireeseewo obwelaliikirivu mu mitima gya bannayuganda era abo ababikola be balabe ba Gavumenti abasookera ddala kubanga ebikolwa bwebityo bikyayisa Gavumenti.\nPrevious Previous post: Valentines 💝 yakunyumira ku Simba\nNext Next post: Male Mabiriizi ayagala Ssaabalamuzi ave mu musango gwa Bobi Wine


Kandida - Wikipedia\nObulwadde buno busobola okukwata mu bitundu bino; 1.\tMu kamwa 2.\tMu bitundu eby’ekyama\nSinga buba nga bukutte osobola okubulabira ku bubonero buno; Mu kamwa: i) Ebipaapi ebyeru ku lulimi oba mu bitundu ebirala mu kamwa ne mu mumiro ii) Obuzibu obulala mulimu amabwa n’obuzibu mu kumira.\nMu bitundu by’abakyala eby’ekyama i)\tOkusiiyibwa ii)\tOkubabuukirirwa iii)\tOkuvaamu amazzi agakutuse ng’amata agafudde\nObulwadde buno tebutera kukwata basajja wabula nga bwe buba bubakutte bafuna okusiiyibwa ku busajja bwabwe. Tekitera kulabika bulwadde buno kusasaanira mu mubiri gwonna wabula nga bwe buba busasaanye buleetera omuntu okuwulira omusujja n’obubonero obulala. Kino kisinziira ku bitundu ebikwatiddwa.\nKandida alimu ebika amakumi abiri wabula ng’ekika kya Candida albicans kye kisinga okukwata ennyo abantu. Kandida ow’omu kamwa akwata nnyo abaana abato abali wansi w’omwezi ogumu, abakadde n’abantu ng’amaanyi g’emibiri gyabwe okulwanyisa endwadde gali wansi. Ebiyinza okunafuya amaanyi g’omubiri okulwanyisa endwadde kuliko; obulwadde bwa mukenenya, obujjanjabi obuweebwa omuntu oluvannyuma lw’okukyusibwa ekitundu ekimu mu mubiri, n’ebirala.\nBw’obulwadde obukwata mu bitundu eby’ekyama butera nnyo okujja mu kiseeera ng’omukyala ali lubuto, eri abo abalina emibiri eminafu okulwanyisa endwadde. Abantu abalina emikisa egy’amaanyi okufuna obulwadde buno beebo abateekebwa mu busenge obw’enjawulo mu malwaliro okufuna obujjanjabi obw’enjawulo, oluvannyuma lw’okuloongoosebwa, abaana abawewufu (abatali bazito kimala) mu kiseera nga bazaaliddwa, n’abo abalina emibiri eminafu mu kulwanyisa endwadde.\nEbikoleddwa okuziyiza obulwadde buno kwe kukozesa eddagala eriyitibwa chlorhexidine wamu n’okunyumunguzanga mu kamwa oluvannyuma lw’okukozesa eddagala erinuusibwa (inhalers). Obujulizi butono nnyo obuwagira enkozesa y’eddagala erijjanjaba endwadde ezireetebwa akawuka aka “bacteria” (probiotics) okuziyiza oba okujjanjaba obulwadde buno ne bwe kiba eri abakazi abafuna ennyo endwadde ez’enjawulo mu bitundu byabwe eby’ekyama. Ku kandida akwata mu kamwa eddagala lya topicalclotrimazole oba nystatin libeera likola bulungi. Singa bino biremererwa, awo omuntu abeera alina okugezaako ku ddagala nga; fluconazole, itraconazole, oba amphotericin B. singa obulwadde busasaana mu mubiri omuntu aweebwa amagezi okukozesa eddala nga caspofungin oba micafungin. Kandida ow’omu kamwa akwata abaana mukaaga ku buli kikumi (6%) abali wansi w’omwezi ogumu. Abaana abiri ku kikumi abali ku bujjanjabi obwa kookolo n’abo abalina obulwadde bwa mukenenya abiri ku kikumi nabo bafuna obulwadde buno. Abakyala ebitundu bisatu bya kuna (3/4) bafunayo obulwadde obuleetebwa entiko waakiri omulundi gumu mu bulamu bwabwe. Ensasaana y’obulwadde buno tetera kuba y’amaanyi okuggyako ng’omuntu alina omubiri omunafu.\nObubonero n’obulwadde obugenderako\nObubonero n’obulwadde obugendera ku kandida bukyuka okusinsiira ku kitundu we bukutte. Obulwadde buno ebiseera ebisinga buleetera omuntu okumyuka mu kitundu we bukutte, okusiiyibwa n’okuggwebwako emirembe, newankubadde ng’obuzibu busobola okweyongera singa obulwadde buno buba tebujjanjabiddwa mu bwangu. Mu bantu abalina emibiri nga gisobola okulwanyisa endwadde, buno bubeera bulwadde bwa lususu, njala za ngalo oba ez’ebigere oba ku bususu obuli mu mubiri obuseerera. Busobola okukwata ku bususu obugonvu okugeza ak’omu kamwa, mu mumiro oba wansi mu bitundu eby’ekyama. Kibeera kizibu okusanga abantu nga bano nga balina obulwadde buno mu bitundu nga; mu byenda, mu kawago oba mu muyitiro ogw’empewo nga bwe kisobola okuba kw’abo abalina emibiri eminafu.\nMu bantu abalina emibiri eminafu okulwanyisa endwadde, kandida ow’omu mumiro abatawaanya nnyo okusinga obo abalamu obulungi era nga bubeera n’emikisa mingi okufuuka obw’omutawaana ennyo. Obubonero obubaawo oluvannyuma lw’okukwatibwa kandida ow’omu mumiro mulimu; obuzibu mu kumira, okuwulira obulumi ng’omuntu amira, okulumwa olubuto lwa wansi, kammunguluze n’okusesema. Ebipaapi ebyeru mu kamwa bitera nnyo okulabikira mu baana abato wabula nga tekitwalibwa ng’ekyobulabe okuggyako nga biruddemu ne bisussa mu ssande entonotono.\nObulwadde buno bwe bukwata mu bukyala, buleeta okusiiyibwa, okubabuukirirwa, amabwa n’okuvaamu amazzi agakutuse. Mu basajja, obulwadde buno buleeta obubunero nga; okumyuka ku mutwe gw’obusajja, okuzimba, okusiiyibwa, amabwa, okuvaamu olusu olubi, okufuna obuzibu okubikkula eddiba ly’okubusajja n’okuwulira obulumi mu kufuuyisa oba mu kwegatta. Kandida ow’omu byenda mu muntu nga mulamu asobola okweyolekera ku bubonero nga buno; okusiiyibwa emabega, okulya emmere ng’eyitamu buyisi, okuzimba olubuto, kammunguluze, okufuna embiro, okugulumba mu byenda, okusesema, n’okufuna amabwa mu lubuto.\nEmmere esobozesa omubiri okulwanyisa endwadde naye nga teriimu nnyo kika kya mmere ezimba omubiri eyambako okwenkanyankanya obuwuka obw’omugaso obubeera mu kamwa ne mu byenda. Okwambala engoye ez’omunda enkalu obulungi era ezaakolebwa mu ppamba kiyambako okukendeeza ku mikisa gy’okukwatibwa obulwadde bwa kandida.\nOkukuuma akamwa nga kayonjo kiziyiza kandida ow’omu kamwa mu bantu abalina emibiri eminafu okulwanyisa endwadde. Abantu abali ku bujjanjabi obwa kookolo basobola okukozesa eddagala lya chlorhexidine okunyumunguza mu kamwa okusobola okuziyiza oba okukendeeza ku mikisa gy’okufuna obulwadde. Abo abakozesa eddagala nga linuusibwa bunuusibwa balina okunyumunguza mu kamwa n’amazzi oba eddagala erinyumunguza mu kamwa oluvannyuma lw’okunuusa eddagala eryo. Ku bakyala abatera okulumbibwa obulwadde obuleetebwa entiko (yeast infections), tewabaawo bujulizi bumala nti eddagala eritta obuwuka nga liyisibwa mu bukyala okugeza amakerenda oba bbongo lisobola okubayamba okuwonya endwadde ezijja oluvannyuma lw’okutawaanyizibwa ennyo endwaadde zino.\nKandida asobola okujjanjabwa n’eddagala erivumula endwadde ezireetebwa entiko okugeza; clotrimazole, nystatin, fluconazole, voriconazole, amphotericin B, ne echinocandins. Waliwo eryo erijjanjaba nga lyoza mu misuwa okugeza; caspofungin nga lino likozesebwa nnyo kwabo abalina emibiri eminafu okulwanyisa endwadde oba abalwadde abayi.\nMu kuddamu okwekenneenya ebyo ebigobererwa mu bujjanjabi n’enkwata y’obulwadde bwa kandida okwakolebwa mu mwaka gwa 2016, boogera ku bika by’enzijanjaba eby’enjawulo eby’obulwadde bwa kandida obw’enjawulo, engeri eddagala gye lisobola okugaana okukola ku bulwadde bwe lijjanjaba, embeera z’emibiri ku busobozi bw’okulwanyisa endwadde, ekika ky’obulwadde n’ekifo we bukwata ekikuukutivu wamu n’engeri gye busobola okufuukamu obw’omutawaana eri obulamu bw’omuntu. Kandida akwata mu byenda singa abeera akutte omuntu ng’omubiri gwe gw’amaanyi mu kulwanyisa endwadde, asobola okujjanjabibwa n’eddagala lya mili gram 100-200 eza fluconazole. Lino limuweebwa okumala essande bbiri ku ssatu (2-3) ng’alifuna buli lunaku.\nBino bigyidwa ku "https://lg.wikipedia.org/w/index.php?title=Kandida&oldid=20668"\nLast edited on 7 Gwakkuminebiri 2016, at 15:52\nLuno olupapula lwasemba okukyusibwamu ku 15:52, 7 Gwakkuminebiri 2016.


Acts 28 KJV – Ebikolwa byʼAbatume 28 LCB | Biblica\nActs 28 KJV – Ebikolwa byʼAbatume 28 LCB\nEbikolwa byʼAbatume 28:1-31\n128:1 a Bik 16:10 b Bik 27:26, 39Awo bwe twamala okutuuka obulungi ku lukalu ne tulyoka tutegeera nti tuli ku kizinga Merita. 2Bannansi b’oku kizinga baatulaga ekisa kingi ekitali kya bulijjo, ne bakuma omuliro ne twota, kubanga obudde bwali bwa butiti nga n’enkuba etandise okutonnya. 3Pawulo yali akuŋŋaanyizza akaganda k’obuku, naye yali akassa ku muliro, omusota ogw’obutwa ennyo ne guva mu buku obwo ne gweripa ku mukono gwe. 428:4 a Mak 16:18 b Luk 13:2, 4Bwe baalaba ekintu ekireebeeta ku mukono gwa Pawulo ne bagambagana nti, “Ddala oyo mutemu. Newaakubadde ng’ennyanja yagiwonye, naye era omusango gukyamulondoola teguumuganye kulama!” 528:5 Luk 10:19Naye Pawulo omusota n’agukunkumulira mu muliro n’atabaako kabi konna. 628:6 Bik 14:11Abantu ne balindirira balabe bw’atandika okuzimba oba okugwa eri afiirewo, naye bwe baalindiririra ebbanga eddene nga tebamulabako kamogo, ne baddamu okwerowooza, ne bagamba nti, “Oyo katonda!”\n7Waaliwo ennimiro okuliraana n’olubalama lw’ennyanja we twali, nga ya Pabuliyo eyali omukulu w’ekizinga ekyo. Awo n’atwaniriza mu maka ge n’atusembeza n’atulabirira okumala ennaku ssatu. 828:8 a Yak 5:14, 15 b Bik 9:40Mu kiseera ekyo kitaawe yali mulwadde omusujja ng’alimu ekiddukano ky’omusaayi. Pawulo n’agenda gy’ali n’amusabira, n’amussaako emikono n’amuwonya! 9Ekyo bwe kyabaawo, n’abalwadde abalala bonna ku kizinga abaalina endwadde ne bajja gy’ali ne bawonyezebwa. 10Ne batuwa ebirabo bingi, era ekiseera kyaffe eky’okusaabala ku nnyanja bwe kyatuuka, ne batuleetera ebintu bingi ku kyombo bye twali twetaaga okukozesa mu lugendo lwaffe.\n1128:11 Bik 27:6Oluvannyuma lw’emyezi esatu ne tulyoka tusitula. Twagendera mu kyombo eky’e Alegezanderiya ekiyitibwa Abooluganda Abalongo. Kyali kyewogomye awo ku kizinga okumala obudde bwonna olw’obutiti. 12Ne tusooka okugoba mu Sirakusi, ne tumalawo ennaku ssatu. 13Bwe twava awo ne twetooloola ne tutuuka e Regio. Oluvannyuma lw’olunaku lumu ne tujjirwa empewo eva obukiikaddyo bwa bugwanjuba, olunaku olwaddirira ne tutuuka e Putiyooli. 1428:14 Bik 1:16Wano twasangawo abooluganda, ne batusaba tubeere nabo ennaku musanvu. Bwe twava awo ne tutuuka e Ruumi. 1528:15 Bik 1:16Abooluganda abaali eyo bwe baawulira ebyatutuukako, ne bajja okutusisinkana mu Katale ka Apiya ne ku Bisulo Ebisatu. Pawulo bwe yabalaba ne yeebaza Katonda era n’aguma omwoyo.\n1628:16 Bik 24:23; 27:3Bwe twatuuka mu Ruumi Pawulo n’akkirizibwa okubeera yekka, kyokka ng’abeera n’omuserikale amukuuma. 1728:17 a Bik 25:2 b Bik 22:5 c Bik 25:8 d Bik 6:14Awo nga wayiseewo ennaku ssatu, Pawulo n’ayita abakulembeze b’Abayudaaya. Bwe baakuŋŋaana n’ayogera nabo nti, “Abasajja baganda bange, Abayudaaya bankwatira bwereere mu Yerusaalemi, ne bampaayo mu Baruumi, so nga sirina ky’ensobezza ku bantu, wadde ku mpisa z’abajjajjaffe wadde obulombolombo. 1828:18 a Bik 22:24 b Bik 26:31, 32 c Bik 23:9Abaruumi ne bampozesa, era ne baagala okunta, kubanga tebaalabawo musango gwe nzizizza gunsaanyiza kufa. 1928:19 Bik 25:11Naye Abayudaaya bwe baagaana okukkiriza ensala eyo, ne mpalirizibwa okujulira ewa Kayisaali, newaakubadde nga saaliko kye mpawaabira bantu ba ggwanga lyange. 2028:20 a Bik 26:6, 7 b Bik 21:33Noolwekyo mbayise wano tumanyagane era twogeraganye. Olw’essuubi lya Isirayiri, kyenvudde nsibibwa n’olujegere luno.”\n2128:21 Bik 22:5Ne bamuddamu nti, “Tetufunanga ku bbaluwa ziva mu Buyudaaya nga zikwogerako, wadde baganda baffe okubaako bye batutegeeza ku ggwe nga bibi. 2228:22 Bik 24:5, 14Kyokka twagala okuwulira ebirowoozo byo ku kibiina ekyo, kubanga tumanyi nti buli wamu teriiyo gw’owulira ng’akyogerako bulungi.”\n2328:23 a Bik 19:8 b Bik 8:35 c Bik 17:3Awo ne bategeka olunaku, era ku olwo abantu ne bajja bangi, mu kifo we yasulanga. N’abannyonnyola ng’ajulira obwakabaka bwa Katonda, n’abategeeza ku Yesu, nga byonna abyesigamya ku mateeka ga Musa ne ku bannabbi. Yatandika ku nkya n’amala akawungeezi. 2428:24 Bik 14:4Abamu ne bakkiriza bye yayogera, naye abalala ne batakkiriza. 25Awo nga balemeddwa okukkiriziganya, Pawulo n’abasiibuza ebigambo bino nti, “Mwoyo Mutukuvu yali mutuufu bwe yayogera eri bajjajjammwe ng’ayita mu nnabbi Isaaya nti,\n26“ ‘Genda eri abantu bano obagambe nti,\n2728:27 a Zab 119:70 b Is 6:9, 10Kubanga omutima gw’abantu bano gugubye.\n2828:28 a Luk 2:30 b Bik 13:46“Noolwekyo mumanye nti obulokozi obuva eri Katonda buweereddwa Abaamawanga era bajja kubuwuliriza.”\n29Pawulo bwe yamala okwogera ebyo, Abayudaaya ne bagenda nga bawakana nnyo bokka na bokka.\n30Awo Pawulo n’amala emyaka ebiri miramba ng’asula mu nnyumba ye gye yeepangisiza, era n’ayanirizanga buli eyajjanga okumulaba. 3128:31 nny 23; Mat 4:23N’abuuliranga obwakabaka bwa Katonda, era n’ayigirizanga ebigambo bya Mukama waffe Yesu Kristo mu lwatu nga tewali amuziyiza.\nLCB : Ebikolwa byʼAbatume 28


Bukedde Online - Joshua Cheptegei anaadduka mu z'e Qatar\nJoshua Cheptegei awangulidde Uganda omudaa...\nAbaddusi mwenda beesunga mpaka za World Athletics Championships\nJoshua Cheptegei n'omudaali gwa zaabu gwe yawangulidde mu Denmark\nNG'OKULWANIRA ennamba ku ttiimu enaakikirira Uganda mu mpaka z'ensi yonna eza ‘2019 World Athletics Championships' kukyagenda mu maaso, abaddusi mwenda bayiseemu, era balinze bannaabwe abalala okubeegattako.\nBano bonna baayitiddemu mu Denmark, mu kibuga Aarhus wiiki bbiri emabega, mu mpaka za' Aarhus World Cross Country', Joshua Cheptegei mwe yawangulidde omudaali gwa zaabu.\nNamayo Mawerere, omwogezi w'ekibiina ekitwala emisinde mu ggwanga, ekya Uganda Atheletics Federation (UAF), yagambye nti abaddusi bano bonna baatuusizza obudde bwe beetaaga okwetaba mu mpaka z'ensi yonna ezigenda okubeera mu kibuga Doha ekya Qatar wakati wa September 27 ne October 6.\nAbaayiseemu kuliko; Cheptegei, Rachael Zena Chebet, Peruth Chemutai, Juliet Chekwel, Esther Chebet, Jacob Kiplimo, Thomas Ayeko, Joel Ayeko ne Albert Chemutai.\nAbaddusi abalala abakyalwanira ennamba baakuttunka ku Lwomukaaga nga April 13 e Namboole, mu mpaka za ‘4th UAF National Track and Field Competition'. Bano bagenda kuba balwanira n'ennamba ku ttiimu erigenda mu mizannyo gya Afrika egiribeera e Morocco nga August 20.\nMinisita Bakkabulindi vvaayo otaase ebisaawe biggwaawo\nPulezidenti Museveni alondoole enzimba ya Nakivubo


Bukedde Online - Busy Signal asuubizza okukuba Bannayuganda emiziki leero\nBusy Signal asuubizza okukuba Bannayuganda emiziki leero\nEbyana ebiridde engule y'okulya ssente mu 2013...!\nBugembe alangiridde 2014 ng'omwaka ogw'enk...\nAdded 5th December 2013\nOMUYIMBI Busy Signal eyatuukidde wakati mu ssanyu okuva mu bantu abangi ababadde ku luguudo lw’e Ntebe okutuuka e Kampala wuuyo ku kkampuni ya Vision Group efulumya ne Bukedde n''awera okukuba Bannayuganda omuziki.\nOMUYIMBI Busy Signal eyatuukidde wakati mu ssanyu okuva mu bantu abangi ababadde ku luguudo lw’e Ntebe okutuuka e Kampala wuuyo ku kkampuni ya Vision Group efulumya ne Bukedde n'awera okukuba Bannayuganda omuziki.\nBusy Signal eyatuuse ku Lwokuna mu Uganda agenda kuyimbura mu kivvulu kye batuumye 'Busy Signal live' ekigenda okubeera e Lugogo Cricket Oval enkya ku Lwokutaano , yeeyamye okusanyusa Bannayuganda bonna abagenda okweyiwa mu kivvulu kino nga bw’abakubira ennyimba ze empya n’enkadde ezimuwangulidde engule z’ensi yonna.\nSignal eyatuukidde mu nnyonyi ya Kenya Airways ku ssaawa ssatu ez'okumakya gw'Olwokuna yasoose kucankalanya mirimu ku kisaawe e Ntebe ekyaleetedde poliisi ekuuma okugoba abantu nga beeremye okuviira abagenyi abalala abaabadde bagumbye nga buli omu alwana kubuuza ku Busy Signal n’okumukwatako mu bugalo.\nBusy Signal ng'awuubira ku bantu.\nBwe baabawangudde ne bava ku kisaawe ne bagumba ku bbiici ya Spinah e Ntebe awagenda okubeera ekivvulu kye ku Ssande ku15,000 sso nga e Lugogo ab'olukale ba kusasula 20,000/- ne 75,000/- abakungu.\nOkuva wano, pikipiki ennene, mmotoka eziwera omuli eza buyonjo ne loole ezaabadde zisibiddwaako emizindaalo nga ziranga Busy Signal, zaakulembeddwa poliisi okutuuka mu Kampala nga buli w’ayita bamukubira mizira.\nEzimu ku ddigi ezaawerekedde Busy Signal\nEbimu ku byana ebyayanirizza Busy Signal. EBIFAANANYI BYONNA BYA JOSEPHAT SSEGUYA\nYabuuzizza ku bantu ku tivvi ya Bukedde, ku Bukedde Fa Ma Embuutikizi, ku tivvi ya Urban gy’azze okuggulawo mubutongole ne X FM.\nBusy Signal yeeyamye okukuba Bannayuganda omuziki enkya\nJuventus etaddewo obukwakkulizo ku Dybala


Bukedde Online - Leero mu mboozi y'omukenkufu tukulaze engeri gy'oyinza okukozesaamu butto w'ekinzaali okulwanyisa alaje ne binnamakula\nAkubye Poliisi ekimmooni n'asula mu kkooti\nOkulonda e Ssembabule kuwedde mu mirembe\nAdded 26th July 2018\nEkinzaali nga kikyali mu nnimiro.\nBAJJAJJAFFE baalina ebintu bye baakozesanga wabula nga ffe twabisuula muguluka. Ebimu ku bye baakozesanga kye Kinzaali era ebyfaayo byakyo biri mu myaka nga 5000.\nWano kyaleetebwa Bayindi. Edda bajjajjaffe baagattangamu omuzigo omuganda ne basiiga omugole nga bamufumbirira n’abeera n’olususu olugonvu. Enkola eno twagidibya, tugenda mu saluuni abagole ne babafumbafumba okubalabisa obulungi.\nEby’okufumbirira byavaawo, kati omugole bamukolako mu lunaku lumu wabula oluvannyuma lw’emyezi ebiri ng’olususu luzibikidde, afunye embalabe, akaddiye n’olususu lwonna lukaze. Ekinzaali kyali kirungi nnyo nga kiyamba omugole okusigala ku langi ye kyokka ng’anyiridde ate ng’alabika bulungi.\nTukikamuddemu butto okukikugonzeza mu nkozesa.\nKyerusa kyokka nga tekisse kirungo ekikuuma langi y’olususu. Ekinzaali osobola okukigatta ne butto w’e nnazi omukyala ne yeesiga, era atangaala bulungi nga tagubyen’annyirira.\nAbalina emitima omunafu, aguyamba okusaasaanya obulungi omusaayi n’okuzimba ebinywa by’omutima.\nAkola ssabbuuni, osobola okumutabulamu n’ayamba abamukozesa okulongoosa ensusu.\nAyamba okwongeza amabeere mu bantu ate n’atangira ne kookolo w’amabeere.\nEyeesiba olubuto akuyamba okulugonza ate n’obutalwalwa kookolo wa kyenda.\nAyamba ku muntu akankana (abamu bwe bayita obuko) kimukolera kubanga\nkiddaabiriza obutafaali bw’obwongo.\nEkinzaali kikola nga ‘toona’kubanga kikuyamba okutangaala n’otozikira naddala ku mukyala agenda mu mikolo.\nAbakyala abatera okumera ebirevu naddala abakozesa ebizigo ebirimu ‘steroids’, ekinzaali kibayamba okubiziyiza olw’okukkakkanya obusimu bw’omubiri. Osobola okweesiiga ebizigo ebiva mu kinzaali.\nEkinzaali tukigatta n’amasavu agava mu luwonzi lw’enkoko omuntu ne yeesiiga.\nAbalina binnamakula nga baayokebwa ebizigo, ekinzaali kibayamba okutereeza olususu.\nEkinzaali bakikolamu obunzaali awaka, ne bagattamu kaamulali wa “black pepper”. Funa kkiro y’ekinzaali, ogattemu ekitundu kya kkiro ya kaamulali ogattemu n’obusigo bwa kaliyandula n’ekitundu kya kkiro y’akawunga ka muwogo.\nBitabule wamu ng’olwo okoze obunzaali bw’osobola okulyako ate n’okutunda n’ofuna ssente ezongera ku nnyingiza yo.\nKu balunzi b’enkoko kiyamba okufuula enjuba y’eggi eya kyenvu n’ofa akatale.\nDdira woyiro ava mu kinzaali amatondo 20 ogatabulenga mu mazzi enkoko ge zinywa. Oba ddira kkiro emu ey’ekinzaali ogitabulemu kkiro 100 eza bulandi ogattemu ne kkiro emu eya ‘black pepper’, enkoko zo zijja kukola enjuba eyo eya kyenvu ate ng’enkoko tezirwala.\nEkinzaali ng’okigasse ne butto ava mu ‘black pepper’ kiyamba ku kiddukano ky’omusaayi mu nkoko. Okozesa amatondo 20, aga ‘black pepper’ n’ekinzaali mu liita 20 ez’amazzi, enkoko ne ziba nga nnamu.\nAyagala okuyiga okukamula omubisi tukusomesa n’osobola n’okutangira endwadde, kuba kikola nga ‘Anti-biotic’ atta obuwuka.\nEyakubwa puleesa ekinzaali kikuyamba okuzzaawo obutoffaali mu mubiri nga buddamu okwezimba. Eyasannyalala n’okugongobala, butto w’ekinzaali akuyamba.\nOmwana asoma, kozesa butto w’ekinzaali kuba alimu ekirungo ekiziyiza okukoowa kw’obwongo n’oba ng’alowooza bulungi. lAbalina alaje, naddala abafuna ebirogologo, abasiiyibwa omubiri mwesiige ebizigo ebikoleddwa mu kinzaali.\nKiyamba okwawula n’okulaga amazzi oba ga ‘alkaline’ oba asidi. Eri omulimi, bw’oba oyagala okulaba ettaka lyo oba lya lunnyo oba lirimu asidi mungi osobola okufuna ettaka eryo n’olissa mu mazzi agafumbiddwa oba amapakire mu ccupa n’olisengejja n’ogakebera ng’okozesa ekinzaali.\nKino okissa ku kapapula, bwe gakyusa langi eya kitaka omanya ettaka lya lunnyo, bwe gasigala Nkozese biryo oba butto waabyo? mu langi ya kyevu omanya ettaka lirimu asidi. lEri omuntu alumwa ennyingo n’abafuna endwadde okuva mu kulya ennyama n’amata, osobola okusiigawo ekinzaali ng’okigasse ne ‘black pepper’.\nAbaana abalwala omutwe, abagwa ensimbu ekinzaali kibayamba mu butakoowa bwongo.\nAbalwadde ba sukaali ekinzaali kibayamba okumwenkanyankanya mu mubiri n’atalinnya wadde okukka naddala nga weeyambisa woyiro kubanga atambula mangu okutuuka mu musaayi. lMu baana teeka butto w’ekinzaali mu byokulya byabwe kuba ono yenkana ne kkiro 10 ez’ekinzaali eky’ensaano.\nBw’obaako n’ekikulumye weesiige woyiro w’ekinzaali obutabutuka. Alina enkyakya nga zikumazeeko ebbanga, weesiige buto w’ekinzaali ku bigere bijja kugonda bitereere.\nOmukyala eyaakazaala ng’olina mugaba osobola okwesiiga ku buto ava mu kinzaali oba ebizigo ebiva mu kinzaali.\nAlina enkovu ezizimba naawe osobola okwesiiga butto w’ekinzaali. 19 Butto ono asobola n’okufumba ne weewala okugula.\nAyamba ku baana nga basabuse olwa ppampa. Musiige butto w’ekinzaali ajja kutereera.\nAyamba ku kukuuma olususu obutabutuka olw’omusana n’ebbugumu. Weesiige, butto. Asangibwa ku Equatorial Mall dduuka nnamba 152 mu Kampala. Mufune ku 0702061652 / 0779519652


Tubawa ensimbi mpitirivu naye enguudo mbi nnyo lwaki? Ababaka batabukidde Minisita Katumba Wamala. - Watchdog Uganda\nTubawa ensimbi mpitirivu naye enguudo mbi nnyo lwaki? Ababaka batabukidde Minisita Katumba Wamala.\nin Finance, Luganda, National, News\nGen Edward Katumba Wamala Minisita we by'enguudo n'entambula\nABABAKA bavudde mu mbeera ne batabukira Minisita we by’enguudo ne ntambula Gen. Edward Katumba Wamala olw’embeera embi enguudo mu Ggwanga gye zirimu.\nAbabaka bagamba nti buli mwaka bassa ensimbi mpitirivu mu mbalirira ye Ggwanga ezirina okukola ku nguudo saako n’okuziddabiriza nti kyokka beesanga nga tezikoleddwa, ne babuuza wa ensimbi gye ziraga.\nBino byabaddewo mu lutuula lw’okulwokusatu Minisita Katumba bwe yabadde asabiddwa okwogera ku mbeera enguudo mu Ggwanga gye zirimu Ababaka ze bagamba nti tezikyayitikamu.\nKatumba yategezezza nti mu mbalirira y’omwaka gwa 2014/2015 ne 2019/2020, Gavumenti yateekawo ensimbi obutabalika 16 mu obuwumbi 8 okukola enguudo empya saako n’okuddabiriza enguudo ezaali mu mbeera embi, nagamba nti ezimu kuzo zikyakolebwa n’okutuusa kati.\nYagambye nti essira okusinga babadde basinze kulissa ku nguudo ezo ezigenda okutambuza amafuta okugajja mu bitundu bye Bunyoro okudda mu Ggwanga lya Tanzania, ekyajje ababaka mu mbeera nga bagamba nti ensimbi nyingi zandibadde zikola ne ku nguudo endala.\nOmubaka wa Mawogola South Gorret Namugga yagambye ekyandibadde kikolebwa ye Gavumenti okusooka okussa essira ku nguudo naddala ez’ebyalo ezitakyayitikamu, saako n’okukanika ebyuma ebikola enguudo Gavumenti bye yawa zi Disitulikiti mu kiseera kino ebitakyakola.\nAsuman Basalirwa owa Munisipaari ya Bugiri yategezezza nti Oluguudo oluva e Jinja okudda e Bugiri saako ne Busia nalwo luli mu mbeera mbi, nategeeza Minisita Katumba nti nalwo lwetaaga kuddabirizibwa kubanga lutambuza ebimotoka ebinene bingi.\nPoliisi eyodde 68 abagambibwa okusuza bannaKampala nga bakukunadde.


Nnannyini ttaka bamukutte lwa kutta musenze...\nABATEMU bayingiridde omusuubuzi omututumufu mu kibuga Masaka ne bamutemaatema ne bamutta oluvannyuma ne babba ebintu ebiwerako omuli n’ensimbi enkalu. Hajati Nantaayi Mayanja 57, abadde musuubuzi w’amaanyi mu kibuga Masaka nga musuubuzi wa ngoye z’abadde aggya ebweru, ng’edduuka lye eriyitibwa Banakinsige Enterprises lisangibwa ku luduudo Elgin mu kibuga Masaka. Omugenzi mu maka ge abadde asulamu yekka.\nGasangibwa mu zooni ya Katwe- Butego mu kibuga Masaka. Ettemu lino lyabaddewo ku Mmande ekiro, kyokka ng’omulambo gwe tegwasoose kulabirwawo oluvannyuma lw’ettemu lino.\nHajati Nantaayi yakoma okulabwako ku Mmande emisana ng’ali mu dduuka lye akola nga bulijjo era essaawa bwe zaatuuka kw’annyukira, yasibawo n’adda ewuwe okwebaka. Ku Lwokubiri edduuka teryagguddwa abantu ne beebuuza gyali.\nBaakubye ku ssimu ze nga teziriiko. Baatuuse awaka nga ggeeti nsibe ne batandika okweraliikirira era wano kwe kusalawo ne bategeeza poliisi eyazze n’abamu ku b’emikwano gye.\nAbaserikale baabuuse ekikomera ne bagwa munda. Baabadde baakatuuka munda, amaaso gaakubye ku mulambo gwa mugenzi ogwabadde gusuuliddwa mu mulyango wakati mu kitaba ky’omusaayi ng’alabika yattibwa ennaku nga bbiri emabega.\nBwe beetegerezza baakizudde nti omugenzi yabadde asaliddwa obulago nga n’amaaso gombi gatunguddwaamu mu ngeri ey’obukambwe era nga ku mutwe kuliko ebiwundu ebinene ebyasimye enkompe ekiraga nti yakubiddwa ekintu ng’akabazzi ekyamuwomoggodde omutwe.\nOmulambo gwasangiddwa mu ppeti nga kiteeberezebwa nti abatemu baamusaze yeebase ne bamuggya mu buliri ne bamutta. Mu ddiiro waasangiddwaawo omusaayi ogwasammuse ku bisenge nga n’ebintu bitinkuddwa nnyo.\nMu bimu ku bintu by’omugenzi ebyabbiddwa, mwabaddemu ttivvi ssatu, firiigi bbiri kyokka eyookusatu yasangiddwa bweru nga kirabika yabalemeredde okutwala. Amasimu ge gonna baagatutte kyokka gano baasoose kugaggyamu kaadi zo ne bazisuula awo.\nKirowoozebwa nti ababbi baatutte ssente eziwerako olw’engeri gye baatinkuddemu ebintu mu kisenge, kyokka zo emmotoka ebbiri ey’ekika kya Toyota RAV 4 nnamba UAT 700Y ne ttipa gye yabadde yaakagula baazireseewo.\nHajati abaana be bwe baakula ne bava awaka era abadde asulawo yekka. Mu maka ge abadde amerusizaawo emmwaanyi n’emiti emirala by’abadde aguza ab’ekitongole kya Wealth Creation.\nOmu ku baliraanwa be ataayagadde kumwatuukiriza mannya yategezezza nti ku Lwokubiri yawulidde mmotokka ya Hajati ng’ekuba akagombe munda mu kisaakaate kyokka teyakifuddeko.\nEyali ssentebe wa disitulikiti ye Masaka, Joseph Kalungi yennyamidde olw’ettemu lino n’agamba nti Hajati Mayanja ebbanga si ddene nnyo abadde yaakakola ne Hijja. Yasabye poliisi okunoonyereza ekituufu ekiri emabega w’okuttibwa kw’omukyala ono.\nOmwogezi wa poliisi mu Greater Masaka, ASP Paul Kangave yategeezezza Bukedde nti poliisi yatandikiddewo okunoonyereza oluvannyuma lw’okufuna amawulire g’okutemulwa kw’omusuubuzi ono.\nHajati Nantaayi Mayanja 57,


Bukedde Online - Omwana abadde afumita banne ekiso nnyina amuwaddeyo eri Poliisi bamuggalire\nUNBS eraze ebyamaguzi eby'ebicupuli ku katale...\nKayihura agenze Nairobi kujjanjabibwa\nOMUZADDE akwasizza poliisi mutabani we emutwale mu bifo ebikuumibwamu abaana ng’amulumiriza okuba n’empisa ezitasaana mu bantu nga ku luno abadde akutte kambe okufumita bato banne.\nKyomuhangi nnyina w'omwana ng'amusikaasikanya. Mu saako ke kambe ke yabadde ayagala okufumita banne\nDiana Kyomuhangi omutuuze w’e Kawempe mu Ssebina zooni kaabuze kata atte mutabani we ow’emyaka 12 (emyaka gisirikiddwa), gwe yagambye nti amulemeredde n’amukwasa poliisi emutwale mu bifo ebirabirirwamu abaana.\nKyomuhangi okuva mu mbeera kyaddiridde omwana okusoowagana ne bato banne n’anona akambe awaka abafumite kyokka abatuuze ne bamwanguyira ne bamukwata.\nBino byabaddewo ku Mmande akawungeezi mu Kibe zooni.\nAkankwasa yagambye nti yabadde agenda kulaba firimu n’asanga abaana ne bamukuba kwe kudda awaka n’anona akambe ke yakakasizza abaserikale nti yabadde akaleese abafumite.\nBino yabyogedde ne Maama we amuwuliriza ekyamunyiizizza n’amugwa mu bulago n’ayagala kumutuga amutte.\nMoses Mutebi Nsubuga, ssentebe wa LC II mu muluka gwa Makerere III eyataasizza abaana obutafumitwa yategeezezza nti yabadde alambula kitundu n’omumyuka we ne basanga abaana nga balwanagana ng’omu alina akambe amaliridde ayagala kukafumita banne.\nBaagezezzaako okwogera naye mu buntu n’adduka ne bamugoba ne bamukwata.\nKyomuhangi yategeezezza nti omwana yali abeera Rukungiri n’amuggyayo ng’akuba jjajja we gwe yali abeera naye nga mu Kampala abadde yaakamalamu omwezi gumu.\nYagasseeko nti wiiki bbiri eziyise yatwalibwa ku poliisi ng’abbye ssente kyokka ne mu kyalo yavaayo ng’abbye ssente za jjajja we emitwalo 24.\nYagambye nti talina gw’agenda kunenya kuba agezezzaako ng’omuzadde naye omwana agaanye ate kitaabwe tafaayo.\nRonald Mayanja omu ku batuuze abaabaddewo nga Kyomuhangi akwasa poliisi omwana we yategeezezza nti abazadde balina okukomya okubikkirira empisa z’abaana baabwe ensiiwuufu kye yagambye nti ky’ekisinze okusiba obumenyi bw’amateeka mu


Eyali Pulezidenti wa Kenya Daniel Arap Moi afudde ku myaka 95\nKadaga yeyamye eri Bannayuganda abali e Ca...\n"Mukama wamaanyi ate ddala wakitibwa nze ani Felisita wabwe agenda okusoma n'abaana ba baloodi era nga nzaanya nabbo "\nBwatyo musaayi muto omuyimbi Felisita di super star ng'amannya ge amatuufu Faith Nanyanzi ,8, bw'atandise ng'alaga essanyu oluvannyuma lw'okumuwa ekifo ku somero lya Kampala Parents agenda kusomera bwerere.\nNagagga Dr. Sudhir Ruparelia ne mutabani we Rajiv Ruparelia nga bayita mu kitongole kyabwe ekya ‘Ruparelia Foundation' bawadde Felisita basale ey'okusomera obwereere okuva mu P.5 mwali okutuuka mu P.7 nga buli kimu okuva ku fiizi, bitabbo, yunifoomu, okulambula[tour] n'ebirala bya bwereere.\nFelisita abadde asoma ku Makindye Citizen akawungezi ka leero Felisita agenze ne bazadde be, Mike Nyanzi Kasibante ne Hasifa Nalubega ne bateeka omukono ku ndagaano n'aba Ruparelia Foundation ku mukolo ogubadde ku ssomero lya Kampala Parents e Naguru era Felisita avuddeyo bamukwasiza buli kimu ekyetagisa okutandika okusoma ne bamulagira atandikirewo kuba banne batandise.\nAkulira essomero lino Daphine Kato, ng'amwaniriza amukutidde okukozesa obulungi omukisa ogumuwereddwa okusomera ku somero ery'omulembe era erimu ku gasinga okuba ag'amaanyi mu ggwanga okulaba nga atuukiriza ebirooto bye era amuwadde amagezi okwebuuza ku muyimbi munne Fresh Kid (Patrick Ssenyonjo) gwe basooka okuwa basale omwaka oguwedde abeeko byamuyigirako.\nWabula amulabudde obutalowooza nti agya kubeera nga sereebu ku ssomero, wano ogenda kuyisibwa ng'abayizi abalala era tugenda kufuba okulaba ng'ofuka omu ku baana abasinga obulungi mu nsi yonna naddala mu bibuuzo bya P.7 kubanga eggwanga likutunnulidde.\nOmukolo guno gwetabiddwako n'abayimbi abalala abakuli n'abato abalina ettofaali lye batadde ku bulamu bwa Felisita naddala mu kuyimba okubadde; Spice Diana, Fresh Kid, Triplets Ghetto Kids, Levixone abalala abasiimiddwa kubaddeko Eddy Kenzo ne Geosteady.\nTaata wa Felisita ne maama we beebazizza nnyo Ruparelia Foundation n'omwana waabwe kubanga kati nabo bafuuse abantu ab'omugaso mu nsi olw'omwana ono.\nKasibante (taata wa Felisita) ategezezza nti okuwa muwala we ekifo bamutikkudde omuguggu olw'embeera ey'okweyiiya gy'ayitamu okufuna ssente za fiizi ate amaze omwaka mulamba nga takola oluvannyuma lw'okugwa mu bazigu abamubba n'okumukuba ne bamuleka ng'ataawa.\nRajiv Ruparelia akakkasiza nti buli kye basubiza Felisita bagya kukimuwa era tagenda kwejjusa obulamu bwe bwonna kubanga akwatiddwako abantu abatuufu era n'omuziki agenda kusigala nga agukuba.\nAsiimye bannamawulire abakoze ekinene okutumbula ekitone ky'omwana ono n'okumumanyisa mu bantu ab'esomero nabbo okutuuka okumumanya era abasabye bazuule n'ebitone by'abaana abalala basobole okuyambibwa\nFelisita di super star\nIvan Ssemwanga aziikiddwa mu ssente\nLibadde ssanyu na maziga nga Maama Lususu ayanjula omulenzi we\nJanet Museveni nnyamba'\nAbayizi basse munnaabwe ne bamuziika nga Famire ye tetegedde-Abazadde bali mubiwoobe n'okwaziirana\nAbazigu mukaaga abaakola ettemu e Kira banoonyezebwa


馬 太 福 音 9 CUVS - Matayo 9 LCB | Biblica América Latina\n馬 太 福 音 9 CUVS - Matayo 9 LCB\n18 耶 稣 说 这 话 的 时 候 ， 有 一 个 管 会 堂 的 来 拜 他 ， 说 ： 我 女 儿 刚 才 死 了 ， 求 你 去 按 手 在 他 身 上 ， 他 就 必 活 了 。\n19 耶 稣 便 起 来 跟 着 他 去 ； 门 徒 也 跟 了 去 。\n20 有 一 个 女 人 ， 患 了 十 二 年 的 血 漏 ， 来 到 耶 稣 背 後 ， 摸 他 的 衣 裳 ? 子 ；\n21 因 为 他 心 里 说 ： 我 只 摸 他 的 衣 裳 ， 就 必 痊 愈 。\n22 耶 稣 转 过 来 ， 看 见 他 ， 就 说 ： 女 儿 ， 放 心 ！ 你 的 信 救 了 你 。 从 那 时 候 ， 女 人 就 痊 愈 了 。\n23 耶 稣 到 了 管 会 堂 的 家 里 ， 看 见 有 吹 手 ， 又 有 许 多 人 乱 嚷 ，\n24 就 说 ： 退 去 罢 ！ 这 闺 女 不 是 死 了 ， 是 睡 着 了 。 他 们 就 嗤 笑 他 。\n25 众 人 既 被 撵 出 ， 耶 稣 就 进 去 ， 拉 着 闺 女 的 手 ， 闺 女 便 起 来 了 。\n26 於 是 这 风 声 传 遍 了 那 地 方 。\n27 耶 稣 从 那 里 往 前 走 ， 有 两 个 瞎 子 跟 着 他 ， 喊 叫 说 ： 大 卫 的 子 孙 ， 可 怜 我 们 罢 ！\n28 耶 稣 进 了 房 子 ， 瞎 子 就 来 到 他 跟 前 。 耶 稣 说 ： 你 们 信 我 能 作 这 事 麽 ？ 他 们 说 ： 主 阿 ， 我 们 信 。\n29 耶 稣 就 摸 他 们 的 眼 睛 ， 说 ： 照 着 你 们 的 信 给 你 们 成 全 了 罢 。\n30 他 们 的 眼 睛 就 开 了 。 耶 稣 切 切 的 嘱 咐 他 们 说 ： 你 们 要 小 心 ， 不 可 叫 人 知 道 。\n31 他 们 出 去 ， 竟 把 他 的 名 声 传 遍 了 那 地 方 。\n32 他 们 出 去 的 时 候 ， 有 人 将 鬼 所 附 的 一 个 哑 吧 带 到 耶 稣 跟 前 来 。\n33 鬼 被 赶 出 去 ， 哑 吧 就 说 出 话 来 。 众 人 都 希 奇 ， 说 ： 在 以 色 列 中 ， 从 来 没 有 见 过 这 样 的 事 。\n34 法 利 赛 人 却 说 ： 他 是 靠 着 鬼 王 赶 鬼 。\n35 耶 稣 走 遍 各 城 各 乡 ， 在 会 堂 里 教 训 人 ， 宣 讲 天 国 的 福 音 ， 又 医 治 各 样 的 病 症 。\n36 他 看 见 许 多 的 人 ， 就 怜 悯 他 们 ； 因 为 他 们 困 苦 流 离 ， 如 同 羊 没 有 牧 人 一 般 。\n37 於 是 对 门 徒 说 ： 要 收 的 庄 稼 多 ， 作 工 的 人 少 。\n38 所 以 ， 你 们 当 求 庄 稼 的 主 打 发 工 人 出 去 收 他 的 庄 稼 。\nCUVS : 馬 太 福 音 9\n1Awo Yesu n’asaabala mu lyato n’awunguka n’atuuka mu kibuga ky’ewaabwe, Kaperunawumu. 2 Amangwago ne bamuleetera omuntu eyali akoozimbye nga bamusitulidde ku katanda. Bwe yalaba okukkiriza kwabwe n’agamba omulwadde nti, “Mwana wange, guma omwoyo, nkusonyiye ebibi byo!”\n3 Naye waaliwo abamu ku bannyonnyozi b’amateeka ne boogeraganya bokka na bokka nti, “Omuntu ono avvoola! Alowooza nti Ye Katonda!”\n4 Yesu n’amanya bye balowooza. N’abagamba nti, “Lwaki mubeera n’ebirowoozo ebibi mu mitima gyammwe? 5 Ekyo buli muntu ayinza okukyogera, kubanga kwogera bwogezi. 6 Naye mutegeere nga Omwana w’Omuntu alina obuyinza ku nsi okusonyiwa ebibi.” Awo n’agamba akoozimbye nti, “Yimirira weetikke akatanda ko, weddireyo ewammwe!” 7 N’ayimirira ng’awonye, ne yeddirayo eka. 8 Naye abantu abaali mu bibiina bwe baalaba ekyamagero kino ne beewuunya nnyo! Ne bagulumiza Katonda eyawa abantu obuyinza obwenkaniddaawo!\n9 Awo Yesu bwe yava mu kifo ekyo n’alaba omuntu, erinnya lye Matayo, ng’atudde mu kifo we basolooleza omusolo, n’amugamba nti, “Ngoberera.” Bw’atyo naye n’asitukiramu n’agoberera Yesu.\n10 Awo Yesu bwe yali ng’atudde ku mmere mu nnyumba ya Matayo, abawooza bangi n’abantu abaali bamanyiddwa mu kitundu ekyo nti babi ne bajja ne batuula naye n’abayigirizwa be ku mmere ne balya. 11 Naye Abafalisaayo bwe baakiraba, ne bagamba abayigirizwa be nti, “Lwaki Mukama wammwe alya n’abawooza n’abantu abalina ebibi?”\n12 Yesu bwe yawulira n’abaddamu nti, “Abalamu tebeetaaga musawo wabula abalwadde. 13 Mugende muyige amakulu g’Ekyawandiikibwa kino nti, ‘Ssaddaaka zammwe n’ebirabo byammwe si bye neetaaga, wabula neetaaga mubeerenga ba kisa.’ Najjirira kuyita boonoonyi, so sajjirira abo abeerowooza nti batuukirivu.”\n14 Lwali lumu abayigirizwa ba Yokaana ne bajja eri Yesu ne bamubuuza nti, “Lwaki abayigirizwa bo tebasiiba nga ffe n’Abafalisaayo bwe tukola?”\n15 Yesu n’ababuuza nti, “Mikwano gy’omugole bayinza okunakuwala ng’omugole akyali nabo? Naye ekiseera kirituuka omugole lwalibaggibwako. Olwo nno balisiiba.\n16 “Tewali muntu atunga kiwero kiggya mu lugoye lukadde, kubanga, ekiwero bwe kyetugga kiyuza olugoye olukadde, n’ekituli ne kigaziwa. 17 Era tewali ateeka wayini musu mu nsawo ez’amaliba enkadde. Ensawo[a] enkadde zaabika wayini n’ayiika n’ensawo ne zoonooneka. Wayini omusu bamuteeka mu nsawo z’amaliba maggya, byombi ne bitayonooneka.”\n18 Bwe yali ng’akyayogera nabo omufuzi n’ajja, n’amusinza n’amugamba nti, “Omwana wange omuwala anfuddeko, naye singa ojja n’omukwatako anaalamuka.” 19 Yesu bwe yasituka n’abayigirizwa be okugenda mu maka g’omukulu w’ekkuŋŋaaniro, 20 omukazi eyali alwadde ekikulukuto ky’omusaayi, okumala emyaka kkumi n’ebiri, n’ajja emabega we n’akoma ku lukugiro lw’ekyambalo kye. 21 Kubanga y’agamba mu mutima gwe nti, “Ne bwe nnaakoma obukomi ku kyambalo kye nnaawona.”\n22 Yesu n’akyuka n’alaba omukazi n’amugamba nti, “Muwala, guma omwoyo! Owonye olw’okukkiriza kwo.” Omukazi n’awonera mu kiseera ekyo.\n23 Awo Yesu bwe yatuuka mu maka g’omufuzi n’asanga abafuuyi b’amakondeere n’ekibiina nga kijagaladde, 24 n’agamba nti, “Mufulume kubanga omuwala tafudde wabula yeebase bwebasi.” Bonna ne bamusekerera nga bwe beesooza. 25 Naye abantu bwe bamala okufuluma, Yesu n’ayingira, n’akwata omukono gw’omuwala, n’agolokosa omuwala. 26 Ebigambo ebyo ne bibuna mu kitundu ekyo kyonna.\n27 Awo Yesu bwe yava eyo, abazibe b’amaaso babiri ne bamugoberera nga bwe baleekaana nti, “Ayi Omwana wa Dawudi, otusaasire!”\n28 Bwe yatuuka mu nju, bamuzibe ne bajja w’ali. Yesu n’ababuuza nti, “Mukkiriza nga nnyinza okubazibula amaaso?” Ne bamuddamu nti, “Weewaawo, Mukama waffe.”\n29 Awo n’akoma ku maaso gaabwe n’abagamba nti, “Kale, olw’okukkiriza kwammwe, kye musabye mukiweereddwa.” 30 Amangwago amaaso gaabwe ne gazibuka. Yesu n’abakuutira nnyo baleme kubuulirako muntu yenna ng’abagamba nti, “Mulabe nga tewaba n’omu ategeera bibaddewo.” 31 Naye bwe baava awo, ne bagenda nga basaasaanya ebigambo ebyo, nga babuulira buli muntu gwe baasisinkananga mu kitundu ekyo.\n32 Awo Yesu ne be yali nabo, bwe baali bafuluma ne bamuleetera kiggala eyali tayogera kubanga yaliko dayimooni. 33 Yesu n’amugobako dayimooni, era amangwago abadde kiggala n’ayogera. Ekibiina ky’abantu ne beewuunya nnyo nga bagamba nti, “Kino tekibangawo mu Isirayiri.”\n34 Naye Abafalisaayo ne bagamba nti, “Agoba baddayimooni lwa kubanga ye mukulu wa baddayimooni!” 35 Yesu n’agenda ng’ayita mu bibuga byonna eby’omu kitundu ekyo, ne mu byalo ng’ayigiriza mu makuŋŋaaniro gaabwe, era ng’abuulira Enjiri ey’obwakabaka. Era buli we yatuukanga n’awonya abalwadde n’abakoozimbye bonna. 36 Awo bwe yatunuulira ekibiina ky’abantu nga bajja gy’ali, nga bakooye nnyo, era nga basaasaanye ng’endiga ezitalina musumba, n’abasaasira nnyo. 37 N’agamba abayigirizwa be nti, “Eby’okukungula bingi nnyo, naye abakozi abakungula batono. 38 Noolwekyo musabe nannyini nnimiro, aweereze abakozi mu nnimiro ye.”\n9:17 Ensawo Ensawo ezoogerebwako wano zaali z’amaliba ga mbuzi. Wayini bwe yakaatuukanga, ng’ensawo zigaziwa, kumpi kwabika.


Bukedde Online - Omukazi yeezinze ku Don Nasser lwa kumufera doola emitwalo 25\nOmukazi yeezinze ku Don Nasser lwa kumufera doola emitwalo 25\nOmugagga Don Nasser amanyiddwa mu kumansa ssente n'okuvuga mmotoka ez'ebbeeyi, omukazi amulumirizza okumufera doola emitwalo 25, ayagala amuliyirire doola emitwalo 30.\nDon Naser (ku kkono) ne mikwano gye mu Serena wiiki ewedde.\nDON Nasser eyeegulidde erinnya mu kumansa ssente n'okuvuga mmotoka ez'ebbeeyi, ebibye bibi kkooti bw'emulagidde ateeke doola 300,000 mu kkooti ng'omusingo mu mwezi gumu gwokka. Bw'alemererwa emmotoka ye ekika kya Rolls Royce eboyebwe ekuumirwe ku kkooti okutuusa ng'omusango gw'okufera doola 250,000 mu ddiiru ya zaabu guwedde okuwulirwa.\nKino kiddiridde omukazi Stella Harriet Slack okumuwawaabira mu Kkooti Enkulu etawulula enkaayana z'ebyobusuubuzi mu Kampala nti yamufera doola 250,000 mu ddiiru ya zaabu z'ayagala kkooti emuwalirize aziseseme.\nDon Nasser ng'amannya ge amatuufu ye Nasser Nduhukire omusango gwe guli ku fayiro nnamba CS 867/2018 era ekiragiro kino kiweereddwa omumyuka w'omuwandiisi wa kkooti eno Lillian Bucyana.\nOmuwaabi Stella Harriet Slack obujulizi bwonna yabuyisa mu bannamateeka be aba Crane Associated Advocates ne Bbaale & Partners Advocates era ayagala kkooti eno eragire Don Nasser asasule ddoola 250,000 nga kuliko n'amagoba ga bitundu 20 ku buli 100.\nMu mpaaba ye agamba nti mu August wa 2017 Don Nasser yamutuukirira n'amuyingiza mu ddiiru ya zaabu.\nDon Nasser yamutegeeza nti alina abantu abaagala okutunda zaabu abali mu United Arab Emirates, era n'amusaba doola 300,000 okusobola okumukebera okuzuula nti si wa kikwangala n'okumuleeta ku mmeeri.\nDon Nasser yamatiza omukyala nti bw'anaatundibwa bajja kugabana ssente.\nWano Slack kwe kubuguma n'atuukirira bba Wayne Slack n'amutegeza ku ddiiru eno era n'akkiriza okumuwa ssente\nOmuwaabi ne bba nga bakozesa kkampuni yaabwe beewola doola 330,000 okuva mu Aldbra Ltd. okusobola okuyingira mu ddiiru eno.\nBwe baabawola, omukyala kwe kusindika doola 300,000 ewa Don Nasser.\nWabula omuwaabi agamba nti Don Nasser yabawa lisiiti enjingirire nga ne kkampuni egiriko teriiyo eyitibwa Generox International Ltd. eyakebera obutuufu bwa zaabu.\nAgamba nti Don Nasser olwafuna ssente n'atandika okumubuzaabuza era omukyala mu 2017 nga guggwaako kwe kumanya nti omuvubuka ono amubuzaabuza n'aloopa omusango ku CPS fayiro nnamba 46/18/12/2017 nga gwa kukozesa lukujjukujju n'amuggyako ssente.\nDon Nasser yakwatibwa mu September wa 2018. Nga bali ku CPS baakola endagaano n'asasulako doola 50,000 ne bamukwata ne ku katambi ke baawadde kkooti eno.\nYe Don Nasser mu kwewozzaako mu buwandiike agamba nti baamukwano n'omuwaabi, wabula mu bya bizinesi tebakwatagana.\nEra yeegaana okuweebwa doola 300,000 wadde okubaako ekiwandiiko kyonna ky'ajingirira.\nWabula akkiriza nti mu September baamukwatako n'atwalibwa ku CPS bwe yabuuza ne bamutegeeza nti omukyala agamba yamufera ye kwe kuwaayo doola 50,000 okusobola okumuggyako omusango era ne bakola endagaano nga September 22, 2018.\nEkiragiro ky'okuteeka omusingo gwa doola 300,000 mu kkooti oba bbanka bw'aba alemereddwa babowe emmotoka ye ekika kya Rolls Royce kiba kitegeeza nti singa omusango gusinga Don Nasser, gye basobola okutunda n'afuna ssente ze oba okutwala doola 300,000 z'ataddeyo ng'omusingo.\nDon Nasser omwaka oguwedde yakwatibwa ng'Omumerika John Hill amulumirizza okumubbako doola za Amerika 700,000 mu ddiiru ya zaabu bwe yamuguza ow'ekikwangala.\nEkiri mu mwoleso gwa Harvest Money Expo 2019 e Namboole


Gwe bakutte ng'abba vanilla asimattuse okuttibwa...\nBa Imaam mu Lwengo balabuddwa ku kuwoowa...\nPOLIISI ng’eyita mu kitongole kyayo ekirwanyisa abazigu b’emmundu ekutte omusajja abadde yeeyita ow’ebyokwerinda n’okukolera ebitongole ebyenjawulo n’ekigendererwa ky’okubanyaga.\nBino byabaddewo ku Mmande abaserikale okuva mu Flying Squad bwe baakutte Hamidu Segawa abadde agenda nga yeeyita omukozi mu bitongole ebyenjawulo n’okweyita omuserikale n’atiisatiisa abantu n’ekigendererwa eky’okubaggyako ssente.\nAmyuka Omwogezi wa poliisi mu Kampala n’emiriraano, Luke Owoyesigyire yagambye nti Segawa okumukwata kyaddiridde omusuubuzi Bannet Kiru akolera ku Nkurumah okwekubirayo enduulu nga bwe yamukubira essimu ng’amutiisatiisa nga bwe yamufunyeeko amawulire nga bw’ataasula kasooli era ng’akakiiko ka Lt. Col. Edith Nakalema kamunoonya ssaako ne ofiisi ya Kaliisoliiso.\n“Twafunye okwemulunya okuva ew’omusuubuzi nga bwe waliwo amutiisatiisa era n’aggulawo omusango abaserikale ne bagendayo ne bakwata Segawa abadde yeeyita omuserikale n’okukolera ebitongole eby’enjawulo,” Owoyesigyire bwe yategeezezza.\nYagambye nti Kiru yabuulidde poliisi nga Segawa bwe yasooka n’amukubira ssimu nga bw’asobola okukola naye bizinensi n’ekitongole ky’amakomera wabula oluvannyuma n’amukubira ng’amutegeeza nga bwe yafunye amawulire nga bwe waliwo okumunoonyerezaako ate oluvannyuma n’amukubira nti akolera mu kitongole ky’amakomera.\nYategeezezza nti Kiru nga musuubuzi wa birime yaggulawo fayiro nnamba SD:12/10/08/2019 era bwe yalabye nga Segawa agenze mu ofiisi ye n’ayita abaserikale abaamukutte.\nYagasseeko nti Segawa abadde anoonyezebwa ku misango egyekuusa ku kuggya ssente ku bantu egyamuggulwako ku Special Investigations Unit (SID) e Kireka ng’ogumu ku gwo gwakuggyako Hamis Lubega ensimbi 600,000/- oguli ku fayiro nnamba SD 04/15/08/2019. n’okuggya ensimbi 700,000/- ku Rose Birungi n’amuggulako omusango ku fayiro nnamba SD 04/10/08/2019.\nomusuubuzi Bannet Kiru,\nOmubuulizi w’enjiri alemereddwa okuzimba ekkanisa ne yeetuga


Bukedde Online - Nzaaza envunyu ne nziriisa enkoko zange okuzifunamu ekiwera\nEMIRUNDI mingi, abavubuka bajja n’ebirowoozo by’okutandikawo emirimu naye ne beesanga nga balemeddwa olw’ebbula ly’ensimbi z’entandikwa era ebirowoozo byabwe ne bikoma awo.\nBukenya mu nkoko ze ez Kuroiler z’aliisa envunyu z’azaaliza mu bikanja by’omwenge.\nNaye Joseph Bukenya, 24, eyeeyita Ssaabavunyu omuyizi mu mwaka ogwokubiri e Makerere nga mutuuze w’e Gayaza yeenyumiriza mu buyiiya obumuyambye okusala ku ssente abamu ze basaasaanya mu kugula emmere y’enkoko entabule ate oluusi ne batafunamu.\nYasalawo okuyiiya ssente mu ngeri ey’okukozesa envunyu ng’emmere y’enkoko okusobola okukendeeza ku mmere entabule eweebwa enkoko.\nBukenya yagambye nti, yasooka kulunda enkoko 200 ez’amagi okumala emyezi mukaaga n’akizuula nti bonna baali bafuna amagoba agali wakati wa 250,000/- ne 350,000/- ku buli lutunda ng’enkoko aziwa emmere y’enkoko entabule.\n“Oluvannyuma lw’emyezi mukaaga nalaba nga sifunamu okusinziira ku kye nali nteekamu ate bwe nagezaako okwebuuza ku balunzi abalala nga nabo ekintu ky’ekimu kye baliko.\nBukenya ng’alaga ekinnya mwateeka ebikanja okuzaaza envunyu\nWano we nagendera ku mutimbagano okunoonyereza ku nsi ez’enjawulo engeri abalunzi b’enkoko ab’enjawulo gye bazifunamu. Nakizuula nga mu nsi okuli South Afrika, Budaaki ne China abalunzi b’enkoko bazifunamu nga bakozesa nvunyu era nange wano we natandikira okuzinoonya.\nEnvunyu n’atandika okuzizaaza mu bikanja by’omwenge bye ngula gye basogolera omwenge mu ba Nile Breweries ku 120,000/-.\nOluvannyuma ebikanja mbitereka mu kinnya kye nazimba obulungi okumala ebbanga lya wiiki ssatu ne ndyoka nsenako ezizze nga nziteeka ku buti obubajje obulinga ttule zisobole okutonnyolokoka amazzi olwo ne nziwa enkoko ng’emmere.\nEnvunyu zirimu ekirungo ekya puloteyini n’amasavu agatasangibwa mu mmere y’enkoko entabule era ssinga okyettanira ggwe omulunzi enkoko ziva mangu mu kiyumba.\nWabula tekitegeeza nti enkoko toziwa mmere ntabule kuba envunyu zikola nga kirungo, ate emmere entabule erimu ekirungo ekya Carbohydrate nakyo ekyetaagibwa enkoko. B\nuli lunaku envunyu ziriibwa omulundi gumu era nsinga kuziwa kawungeezi.\nEnkoko ekulidde ku nvunyu ebeera ezitowa era nsobola okugitunda wakati wa 30,000/- ne 35,000/-. Mpeza enkoko z’ekika kya Kuroiler 750 nga nziriisa nvunyu.\nEnvunyu ze baliisa enkoko\n1 Ebbeeyi y’ebikanja erinnya olw’abalunzi b’ente n’embizzi abeeyongera obungi nga nabo babyettanira. Kino okukirwanyisa ngula mu bungi ne nterekako naddala ng’emiwendo gy’ebikanja gisse.\n2 Olw’okuba ebikanja biwunya abakozi babeera babyenyinyala ne batakola bulungi, kyokka, nfuba okwogera nabo era batuuka ekiseera ne babimanyiira.\n3 Mu biseera by’enkuba amazzi bwe gayiika mu kinnya omuli envunyu ne kijjula nga zivaamu. Ate omusana bwe gubeera omungi era ebbugumu lizigoba munda mu kinnya ne zidda kungulu. Bino, mbirwanyisa nga mbikka ku kinnya okulaba ng’amazzi g’enkuba tegagendamu ate n’omusana nga teguyitirira.\n4 Ebinyonyi nabyo bimanyi okukka ku kinnya ne bizirya ate nga bitambuza n’obulwadde.\nBukenya ng’akebera ebikanja omuli envunyu by’aliisa enkoko. Wano nga bikyali mu ttule mw’abissa okukenenuka amazzi.\n5 Ebikanja byennyini byokya naddala ssinga omuntu abirinnyamu n’ebigere ebyereere, naye tufuba okwambala magetisi naddala ng’envunyu tezinnajja.\n6 Abakozi abamu mbapangisa okusinziira ku mirimu egiriwo wabula tebalabika. Ng’olese okukola envunyu ng’emmere y’enkoko, okwagala okuweza ssente ngattako okulunda ebisolo okuli embizzi, embuzi, ente, okulima obutunda, amatooke ku yiika bbiri n’ekitundu.\nNsuubira okutandikawo ffaamu ekyaza abantu ne basoma ku byobulimi n’obulunzi, era njagala n’okutandika okuzaaza ensirihhanyi kuba nazo nnungi okuziwa enkoko.


Abafiripi 4 | Bayibuli ey'Oku Mukutu Gwaffe Ogwa Intaneeti | New World Translation\nObumu, okusanyuka, ebirowoozo ebirungi (1-9)\nTemweraliikiriranga kintu kyonna (6, 7)\nPawulo asiima ebirabo Abafiripi bye baamuwa (10-20)\n4 N’olwekyo, baganda bange abaagalwa, be nnumirwa omwoyo, mmwe ssanyu lyange era engule yange,+ munywerenga+ bwe mutyo mu Mukama waffe. 2 Nkubiriza Ewudiya ne Suntuke okuba n’endowooza emu mu Mukama waffe.+ 3 Naawe mukozi munnange omwesigwa, nkusaba oyambenga abakazi abo abafubye okukolera awamu nange ku lw’amawulire amalungi awamu ne Kulementi ne bakozi bannange abalala bonna; amannya gaabwe gawandiikiddwa mu kitabo ky’obulamu.+ 4 Musanyukirenga mu Mukama waffe. Nziramu nate okubagamba nti, Musanyuke!+ 5 Obutali bukakanyavu bwammwe+ bweyoleke eri abantu bonna. Mukama waffe ali kumpi. 6 Temweraliikiriranga kintu kyonna,+ naye mu buli nsonga yonna mutegeezenga Katonda bye mwetaaga, nga musabanga, nga mwegayiriranga, era nga mwebazanga;+ 7 era emirembe+ gya Katonda egisingira ewala okutegeera kwonna gijja kukuuma emitima gyammwe+ n’ebirowoozo byammwe okuyitira mu Kristo Yesu. 8 Eky’enkomerero baganda bange, ebintu byonna ebituufu, ebikulu, ebituukirivu, ebirongoofu, ebyagalibwa, ebyogerwako obulungi, ebirungi, n’ebitenderezebwa, mweyongere okubirowoozangako.*+ 9 Ebintu bye mwayiga, bye mwakkiriza, bye mwawulira era bye mwalaba mu nze, mubikolenga,+ era Katonda ow’emirembe anaabeeranga nammwe. 10 Nsanyuka nnyo mu Mukama waffe nti kaakano muzzeemu okundowoozaako.+ Wadde nga mwali mundowoozaako, mwabulwa akakisa okukiraga. 11 Kino sikyogera lwa kuba nti ndi mu bwetaavu, kubanga njize okubeera omumativu mu buli mbeera.+ 12 Mazima ddala mmanyi kye kitegeeza okuba n’ebintu ebitono,+ era mmanyi kye kitegeeza okuba n’ebintu ebingi. Mu buli kintu kyonna na mu buli mbeera yonna njize ekyama eky’okuba omukkufu n’eky’okulumwa enjala, eky’okuba n’ebintu ebingi n’eky’obutaba na bintu. 13 Nnyinza byonna olw’oyo ampa amaanyi.+ 14 Naye mwakola bulungi okunnyamba mu kubonaabona kwange. 15 Mu butuufu mmwe Abafiripi mukimanyi nti bwe nnatandika okubuulira amawulire amalungi, era bwe nnava e Masedoniya, tewali kibiina na kimu ekyassa ekimu nange mu kugaba ne mu kufuna, okuggyako mmwe mmwekka;+ 16 kubanga bwe nnali mu Ssessalonika, mwampeereza obuyambi, si mulundi gumu gwokka wabula ebiri. 17 Tekiri nti njagala ekirabo, wabula njagala ebibala ebyongera ku bugagga bwammwe. 18 Kyokka, nnina byonna bye nneetaaga; mbirina mu bungi era sirina kye njula, okuva Epafulodito+ bwe yampa ebintu bye mwampeereza, evvumbe eriwunya obulungi,+ ssaddaaka ekkirizibwa era esanyusa Katonda. 19 Katonda wange alina eby’obugagga eby’ekitiibwa ajja kubawa byonna bye mwetaaga+ okuyitira mu Kristo Yesu. 20 Katonda era Kitaffe aweebwe ekitiibwa emirembe n’emirembe. Amiina. 21 Munnamusize buli mutukuvu ali obumu ne Kristo Yesu. Ab’oluganda abali nange babalamusizza. 22 Abatukuvu bonna, naye okusingira ddala abo ab’omu nnyumba ya Kayisaali,+ babalamusizza. 23 Ekisa eky’ensusso ekya Mukama waffe Yesu Kristo kibeere n’omwoyo gwe mulaga.\n^ Oba, “okubifumiitirizangako.”


Bukedde Online - Disitulikiti y'e Mityana ebuliddwa limbo, emirambo givundira mu ggwanika.\nDisitulikiti y'e Mityana ebuliddwa limbo, emirambo givundira mu ggwanika.\nAbavubi bakungudde mu kusiba ennyanja\nAdded 2nd June 2014\nAbakulembeze ba Mityana Town Council, abasawo awamu ne poliisi bali mu kattu, oluvannyuma lw’okubulwa ekifo eky’okuziikamu abantu abafa ne babulako eng’anda zaabwe.\nKino kiddiridde Abachina abazimba eddwaaliro ly’e Mityana okutwala ekifo ekyalimu limbo nga kati we\nbayiwa ettaka erisimibwa mu kifo awazimbibwa eddwaaliro.\nOkusooka, abatwala eddwaaliro lino baategeeza nga bwe baali bategeereganye n’abakulira Mityana Town Council ne bakkaanya nti limbo esengulwe ezzibwe e Kigenge ku ddwaaliro era mu April, emirambo egimu gyasimwawo ne gitwalibwa.\nWabula kigambibwa nti waliwo abakulembeze b’essaza ly’e Ssingo abaagaanyi aba kkanso okuddamu okuziika abantu ku ttaka ly’eddwaaliro lino, kubanga lya Ssaabasajja.\nKino kigenze okubeerawo nga Mukwenda wa Ssingo yaakayisa amateeka amakakali ku ttaka ly’embuga lyonna nga ne wiiki\newedde aliko abantu be yagobye ku mbuga y’essaza.\nMu lukiiko lwa ba kansala olwatudde ku mbuga y’essaza e Mityana, Town Clerk wa Mityana Gonzaga Ssebulime,yategeezezza nga bwe waliwo ababagaanyi okuddamu okuziika ku ttaka ly’eKigenge b’ataayatuukirizza.\nYasabye olukiiko luyise ensimbi ez’okugula ettaka ery’okussaako limbo era n’ez’okuziikanga abantu abatalina ba ng’anda ababa bafudde n’asaba kino kikolebwe mu bwangu kubanga emirambo givundira mu ggwanika.Disitulikiti y’e Mityana ebuliddwa limbo Emirambo givundira mu ggwanika\nPOLIISI EBATWALA MULAGO\nOkuva mu April omulimu gw’okuzimba eddwaaliro lwe gwatandika,eggwanika eryaliwo lyamenyebwa ne limbo n’ejjululwa\n.Eggwanika lyazzibwa mu kifo kirala kyokka nga wafunda era kati poliisi bw’efuna omulambo gw’omuntu abuliddwaako enganda egutwala mu ggwanika e Mulago. Omuduumizi wa poliisi e Mityana, Henry Kintu yagambye nti buvunaanyizibwa bw poliisi okuggya omulambo ku kkubo naye kkanso y’erina okuguziika. Ab’obuton de bw ’ensi balabu dde Yassin Bbira, akulira obutonde bw’ensi ku disitulikiti, yagambye nti okuggyawo limbo yali nsobi kubanga ettaka eriyiibwawo litandise okuziika olutobazzi.\nYagambye nti yawandiikidde Abachina abazimba eddwaaliro n’abalabula ku kuziika olutobazzi luno, kubanga amazzi gonna agava mu tawuni gakung’anira mu kifo kino. Wabula Abachina baategeezezza nga bwe balina entegeka okuyoolawo ettaka nga bamaze okuzimba.\nDisitulikiti y’e Mityana ebuliddwa limbo, emirambo givundira mu ggwanika.\nKyennyamiza okuba nga mu ggwanga tulina etterekero ly'omusaayi limu - Katikkiro Mayiga\nAbabaka ba palamenti bali mu kibbiitu kya kukuba 'mmese'\nAbemmamba ya Gabunga basabye Katikkiro aggyewo aba Nankere\nAbagambibwa okukuba obutayimbwa babakutte\nAbatigomya Kampala 364 babayodde


Bukedde Online - Engeri bbeeyi y'obujjanjabi esukkiridde bw'etta abalina kookolo w'obusajja\nEngeri bbeeyi y'obujjanjabi esukkiridde bw'etta abalina kookolo w'obusajja\nLaba okusoomooza bamaama abazaala omulundi...\nObulwadde bwa kookolo w'obusajja "prostate cancer" edda abantu nga babumanyi nti bukwata abasajja abakuze mu myaka bokka naye embeera eriwo yeeraliikirizza kubanga n'abakyalina embavu tabataliza.\n"Nze yankwata nkuze, bwe nayingira emyaka 60, ne ndaba ng'embeera yange ekyukakyuka nga nfuyisafuuyisa ekiro n'enkola yange ey'emirimu nayo ng'egenda ekyuka". Mukasa Kyeza bw'agamba Agamba: "Ebiseera ebimu nga bwe ng'enda mu kaabuyonjo nsangamu obupande obusomesa ku bubonero bwa kookolo ono.\nNaye lumu bwe na busoma nga ndaba bye boogerako tebyawuka n'embeera gye ndimu ne ndaba ng'obulamu bwange buli mu matigga. Bwe nagenda ew'omusawo wange n'ansindika e Mulago bankebere. Omusawo eyankebera yantegeeza nti nnina kookolo w'obusajja "prostate cancer" naye n'ang'amba nti ekirungi nzize mangu era ne ntandika obujjanjabi.\nMu kiseera kino nnaakafunako empiso ssatu era nzifuna buli luvannyuma lwa myezi esatu, nga bazinkuba ku lubuto. Nkubiriza abasajja abawezezza emyaka 40 okwekebeza obulwadde buno kubanga abasajja abasinga beesuulirayo gwa nnaggamba ku nsonga ezikwata ku byobulamu bwabwe. Naye nze okuva lwe namanya ekinnuma ne nfuna obujjanjabi kati mpulirawo enjawulo nnene.\nOkusoomoozebwa kwe nfuna kwa kwesasulira bujjanjabi buno kubanga sikyakola. Waliwo amakerenda ge nnina okugula nga ga ssente nnyingi, doozi emmazaako omwezi ngigula 129,000/- naye wadde guli gutyo, obujjanjabi buno nfuba okulaba nga mbwetuusako," Samuel Mukasa Kyeza bw'agamba.\nSamuel Mukasa Kyeza.\nDr. Jacinto Amandua ng'ono yali akolera mu minisitule y'ebyobulamu y'omu ku basajja abalina kookolo ono era agamba nti kookolo ono atwala ssente nnyingi okujjanjaba. "Nze ssinga gavumenti teyankwatirako ssente sandizisobodde kubanga okwekebeza kwokka kumalawo wakati wa 100,000/- ne 200,000/-, okukebera mu ttivvi kwa 300,000/-. Obujjanjabi bwe nasooka okufuna bwamalawo 30,000,000/- mu 2012.\nDr. Jacinto Amandua.\nOluvannyuma ne bankyusiza obujjanjabi bwe baakizuula nga buli tebukozeeko bulungi nga nabwo bwamalawo 70,000,000/-, n'obujjanjabi obulala bwe bampa bwo bwamalawo 80,000,000/- kuba nafuna obujjanjabi bwa kookolo obwa "chemotherapy" emirundi ebiri mu myaka ebiri.\nMu kiseera kino nasigalira kuddayo mu ddwaaliro ne bankeberako, bankebera omusaayi, ne bankuba ebifaananyi (x-ray) ne bankebera ne mu kativvi era nga buli mwaka bino bimalawo wakati wa 1,000,000/- ne 1,500,000/-. Naye ssente zino omuntu waffe owaabulijjo tazisobola ekibalemesa okufuna obujjanjabi obulungi.\nAbasajja abalina obulwadde buno bangi naye ekintu kyokka ekiyinza okututaasa kwe kumanyisa abantu ebikwata ku bulwadde buno babumanye basobole okubwewala oba okwekebeza nga bukyali. Nabuli kati nkisabirira nti obujjanjabi bwa kookolo abantu bandibade babufunira ku bwereere okusobola okutaasa abantu baffe.\nSamuel Majwega Musoke ssentebe w'ekitongole ekiri mu kaweefube w'okumanyisa abantu obulwadde buno, ekya Prostate Gland Innitiative agamba nti; abaami bonna bali ku bwerende obw'okulwala obulwadde buno noolwekyo, buli musajja yandisaanye okubwekebeza.\n" Nga tutandikawo ekibiina kyaffe kino, twakizuula ng'obulwadde buno bwebusinga okutta abasajja mu Uganda. Obulwadde buno bukwata basajja bokka era bwe tugenda tukula. akatungulu k'abaami (prostate gland) kagenda kagejja ekivaamu okulwala kookolo w'obusajja. Era tukubiriza abasajja bonna okwekebeza nga bukyali naye ekizibu kye tusanga, abasajja abasinga batya okwekebeza.\nMu kusooka babeera bafuyisa naye ng'omusulo tegujja nga balowooza nti bulwadde bwa kikaba ate nga bwe bafukaafuka ennyo ekiro nga balowooza nti ssukaali y'akireeta ne babuzaabuzibwa. Chris Kwezira owa Uganda Non Communicable Diseases Alliance ne Paul Ebusu owa Uganda Cancer Society bagamba nti ebitongole ebirwanyisa obulwadde bwa kookolo birina okukwatira awamu okulaba ng'obulwadde bwa kookolo w'obusajja bufuuka olufumo mu ggwanga.\nEra bakubiriza abasajja abawezezza emyaka 40 n'okweyongerayo okufaayo ennyo okwekebeza kookolo ow'ekika kino kibasobozese okumanya bwe bayimiride nga bukyali. Abakugu mu kujjanjaba kookolo balabude abasajja begendereze nnyo obudde bwebaliiramu ekyegulo ne bwebeebakirako kubanga bangi bali mu katyabaga kokukwatibwa ekirwadde kya kookolo.\nKwizira akikkaatiriza nti abasajja abalya ekyegulo okusussa saawa nnya ez'ekiro ate ne beebakirawo bali mu katyabaga k'okukwatibwa kookolo w'akatungulu k'abaami amanyidwa nga (prostate cancer) era ng'asinga kutulugunya abasajja abasusizza emyaka 40 n'okweyongerayo.\nYategeezezza nti abasajja baagala nnyo okulya emmere ng'omuccere, akawunga, chapatti n'ebiringa ebyo ekibateeka mu bulabe bw'okukwatibwa kookolo ono. Naye abantu abalya emmere nebalindako esaawa bbiri nga tebanneebaka oba okulya ekyeggulo nga tezinawera ssaawa nnya ez'ekiro, bakendeeza ku bulabe obw'okukwatibwa ekirwadde kino ebitundu 26 ku buli 100.\nDr Noleb Mugisha omukugu mu kujjanjaba kookolo mu ddwaaliro lya Uganda Cancer Institute e Mulago annyonnyola nti; kookolo ono y'asinga okuyisa obubi abasajja mu Uganda era mu mwaka gwa 2018, abasajja abalwala kookolo ono baali 2,086 mu Uganda nga 1,177 ne bafa obukwadde buno.\nEbimu ku bikuteeka mu bulabe bw'okufuna kookolo w'akatungulu k'obusajja mulimu; Omusaayi Kookolo w'akatungulu k'obusajja atambulira mu musaayi, bwe wabaawo owooluganda lwo amulina okugeza kitaawo oba muganda wo, obulabe bw'okumufuna bweyongera. Omusajja bw'aba nga takola dduyiro oba emirimu egy'amaanyi kyangu ky'okukwatibwa kookolo ono. Okugejja ennyo kubanga abasajja abasinga tebakozesa mibiri gyabwe.\nEdda abasajja baakolanga emirimu egy'amaanyi nga okulima, okuvuga eggaali, oluusi nga batindigga eng'endo empanvu ekibayamba okukozesa emibiri gyabwe, ekitakyaliwo ennaku zino, bino bibateeka mu bulabe bw'okufuna kookolo eno.\nOkulya amasavu amangi: Era okunoonyereza kulaga nti okulya ennyo ebintu ebiva mu mata ng'amata gennyini, omuzigo, yogati n'ebirala, byongera okuteeka obulabe bw'okufuna kookolo ono. Omwewala otya ? Eby'embi, kookolo agenda okweraga abeera amaze ebbanga mu mubiri naye osobola okwewala okukukwata:\nEkisooka mu byonna olina okunyiikira okwekebeza kikusobozese okumanya bwoyimiride naddala ng'osussa emyaka 40, ne bw'oba tonnaba kufuna kabonero konna. Weetaaga okukola dduyiro okusobola okutangira omugejjo naamasavu amabi mu mubiri ekiyambako okwetangira kookolo ono.\nWewale okulya ennyo emmere eyamasavu naddala eva mu mata kikuyambe okukendeeza amasavu mu mubiri. Olina okunnyikira okulya obulungi naddala ebibala n'enva endiirwa okusobola okuddaabiriza obutafaali bw'omubiri.\nOkwewala okunywa ennyo omwenge, sigala n'ebiragalalagala ebirala nakyo kitaasa obutakwatibwa kookolo. "Naye eky'omukisa ekika kya kookolo kino tusobola okukinoonyereza mu musajja nga tannaba kumulwala netukizuula. Tusinziira ku bubonero nga kino kiyamba okufuna obujjanjabi nowonera ddala.\nTutandikira ku myaka 50 okukebera abasajja kookolo w'obusajja naye abo abamulina mu ffamire zaabwe tubakeberera ku myaka 40. Tukebera mu nkola gyetuyita ‘Prostate Specific Antigen' (PSA) ne twekenneenya mu lubuto okulaba oba olinamu obuzimba. Wabula kookolo ono abeera mu basajja abakuliride mu myaka myaka 60, 70 oba 80 naye ng'atandikira mu myaka 50 oba 55 era kirungi okutandika okumwekebeza ku myaka 40 ," Dr Mugisha bwatyo bw'agamba.\nSamuel Mukasa Kyeza\nWeekwate tayiro za Mosaic zirabisa bulungi ennyumba\nAbaalabye ekiteeteeyi kya Rema bakyatenda!


Kyagulanyi Agabudde Banywanyibe Abayimbuddwa Ekyenkya – Uganda Today\nChris KatoJune 16, 2021\nBobi Wine, yasembezza abawagizibe mumakaage e Magere nabagabula ekyenkya. Bano okuli abaasooka okuyimbulwa nabano abazeeko bonna awamu 49 bakulembedwaamu Eddy Mutwe (Edward Ssebuufu) ne Nubian Li (Ali Buken).\nBobi Wine mukifanaanyi ekyawamu ne banne kukabaga keyabagabudde keyayise mu lufutifuti Breakfast Meeting\nNewankubadde nga Kyagulanyi yabadde musanyufu okuddingana ne banne, yenyamidde nnyo oluvanyuma lwa banne okumulombojjera okujjonyesebwa, okulaba ennaku n’okutyobola eddembe lyaabwe ebibatusiddwaako okuviira ddala nga bakakwaatibwa.\nEddy Mutwe, eyayozezza nekummunye nga anyonyola ebikolobero ebyabakolwaako abajjaasi, yategezezza mukamawe nti kino batandikirawo okirozaako nga bakabaawula naye nga basiddwa mu Loole okubatwaala e Kasajjagirwa munkambi yamagye.\nEssanyu eryokudamu okulya obutaala, buli abaddeko omusibe, alitenda.\nYategezezza nti ngabali mu Loole “omujjaasi bweyayagalanga okutuusa ekifo okudda awalala, olwo nga ajja kutabulira kubo nga abalinya kubibegabega nemitwe”!\nYategezezza nti eddembe lwaabwe lyatyoboolwa ebitagambika nga batusiddwa mubuddukulu, newankubadde nga eteeka liragira omusibe okugyibwaako empingu nga ali mukaddukulu, bo empingu bazibalemezaako okumala ekiseera.\n“Kyannaku nnyo nti oluvanyuma batulagira okutandika okweyambula buli omu nasigala bukunya nga bweyazaliibwa. Bwebatuuka kunze, bandagira nzigyemu boxer yange, nensooka nesisigiriza omu nakookinga emmundu nga bwangamba nti ekiddirira okimanyi. Nga mmaze okusigala obukunya, bandagira ngende nyimirire nga nkutamye, omu kubo nga asinziira emabega wange natandika okutigatiga obusajja bwange natyoboola eddembe lyange nakunakuna”\nYe Nubian Li agamba nti “embeera eri mu Kkomera e Kitalya mbi nnyo okutwaala ewala, akawunga kebaliisa abasibe kabi akasembayo, ensekere n’ebikku biruma abasibe ate nga kumpi buli omu yebaka ku munne. Bwoova mukifo wewebasse okugenda okweyamba ogenda okudda nga musibe munno abadde yebasse kumunne nga akafooko akatutte”.\nBano mubuvumu obwekitalo banyonyodde nti newankubadde nti bayise mukujjonyesebwa bwekutyo, bamattivu nti omulamwa ogwokulwanirira eddembe lyobuntu mu Ggwanga tebajja kuguvaako.\nKyagulanyi, yatutte ekiseera nga yekubisa ebifanaanyi nabuli omu kubanne bano era n’ebifanaanyi ebirala bingi ebyawamu.\nYabagumizza era nab’ebaza obutatiriirira banna Uganda bebewaayo okulwanirira.\nEddy Mutwe Ne Banne 17 Batereddwa\nEkyaalo Ekisinga Obunene Mu Buvanjuba Bwa Africa (EA)\nWhy Are Giant Supermarkets Exiting Ugandan Market Environment?\nUgandan Leader Announces New Country Lockdown\nBetty Nambooze Anyonyodde Lwaaki Omukono Ggwe Musibe\nProfessor Mwambutsya Ndebesa Says President’s Statement Creates Disharmony


Bukedde Online - Bazudde vvulugu mu kakiiko ka Gavt. ak'ettaka'\nBazudde vvulugu mu kakiiko ka Gavt. ak'ettaka'\nMukomye okukaaba ssente z'okulabirira abaana ku masomero'\nSsebuufu ayungudde balooya okuva mu kkampu...\nAkakiiko akakuuma ettaka lya Gavumenti kalimu emivuyo\nOMUBAZI omukulu ow’ebitabo bya Gavumenti (Auditor General), John Muwanga asonze ku mivuyo egiri mu kakiiko akakuuma ettaka lya Gavumenti n’ategeeza nti kyetaagisaawo etteeka eppya eriruhhamya enkola y’emirimu gyako.\nMuwanga agamba nti emivuyo mulimu; Okugaba liizi ku ttaka lya Gavumenti mu ngeri emenya amateeka, akakiiko obutaba na ligyesita ya mulembe eraga ettaka lya gavumenti gye liri, obutaba na biwandiiko bimala ku ngeri ettaka lino gye litundibwako, obutamanya ttaka litali kkube mu kyapa, obutamanya bungi bwa ttaka likozesebwa na litakozesebwa, n’ebirala.\nYawadde ekyokulabirako nti waliwo ettaka lya gavumenti akakiiko lye kaagabako liizi eri ‘yinvesita’ alima ebimuli kyokka oluvannyuma ne limuggyibwako n’awaaba mu kkooti. “Ekyetaagisa ye gavumenti okuleeta etteeka erirung’amya emirimu gy’akakiiko kayo ak’ettaka okwewala ebintu nga bino,” bwe yakkaatirizza.\nMuwanga yagambye nti kino kigenda kuyamba okukuuma ettaka lya gavumenti . Muwanga era yagambye nti waliwo okulwanyisibwa kw’okutandika kwa pulojekiti za gavumenti ng’entabwe eva ku kasoobo akali mu kuliyirira bannyini ttaka pulojekiti zino we ziba zigenda okukolerwa oba okuyita.\nYagasseeko nti kino oluusi kijjawo ng’abantu bagaanyi ssente omubalirizi omukulu owa gavumenti (Government Chief Valuer) z’aba asazeewo okuwa bannyini ttaka n’abeebibanja. Kino nti era kivaako abantu okutandikirawo okulwanyisa pulojekiti.\nProline erwana kudda ku ntikko mu Big League\nBukenya ayogedde ebimuluma mu NRM\nOlutalo e Buikwe


Yokaana Omubatiza Attibwa ku Mukolo gw’Amazaalibwa | Obulamu bwa Yesu\nYokaana Omubatiza Attibwa ku Mukolo gw’Amazaalibwa\nMATAYO 14:1-12 MAKKO 6:14-29 LUKKA 9:7-9\nKERODE ALAGIRA YOKAANA OMUBATIZA OKUTEMEBWAKO OMUTWE\nWadde ng’abatume ba Yesu bali mu Ggaliraaya nga babuulira, oyo eyateekerateekera Yesu ekkubo ye talina ddembe ng’eryo. Yokaana Omubatiza amaze emyaka ng’ebiri ng’asibiddwa mu kkomera.\nYokaana yali yakiraga kaati nti tekyali kituufu Kabaka Kerode Antipa okuddira Kerodiya, muka muganda we Firipo, n’amufuula mukyala we. Kerode yali yagoba mukyala we eyasooka asobole okuwasa Kerodiya. Okusinziira ku Mateeka ga Musa, Kerode ge yali agamba nti agoberera, ekyo Kerode kye yali akoze kyali kikyamu. Olw’okuba Yokaana yamunenya olw’ekyo kye yakola, Kerode yasalawo okumusiba mu kkomera, oboolyawo nga Kerodiya y’amuwadde amagezi ago.\nKerode tamanyi kya kukola Yokaana kubanga Yokaana abantu ‘bamutwala okuba nnabbi.’ (Matayo 14:5) Kyokka ye Kerodiya awulira nti amanyi eky’okukolera Yokaana. Kerodiya ‘alina empalana’ ku Yokaana, era anoonya engeri yonna okulaba nti attibwa. (Makko 6:19) Kya ddaaki, akakisa kajja.\nEmbaga ey’Okuyitako ey’omwaka gwa 32 E.E. bw’eba eneetera okutuuka, Kerode ategeka omukolo gw’amazaalibwa ge. Abakungu be, abaduumizi b’amagye, n’abantu abatutumufu ab’omu Ggaliraaya, bajja ku mukolo ogwo. Omukolo ogwo bwe guba gugenda mu maaso, Saalome, omuwala Kerodiya gwe yazaala mu mwami we Firipo, ajja n’azinira abagenyi. Omuwala oyo asanyusa nnyo bonna abaliwo.\nOlw’okuba omuwala oyo asanyusa nnyo Kerode, Kerode amugamba nti: “Nsaba kyonna ky’oyagala nja kukikuwa.” Era amulayirira ng’amugamba nti: “Kyonna kyonna ky’ononsaba nja kukikuwa, ne bwe kinaaba kitundu kimu kya kubiri eky’obwakabaka bwange.” Nga tannamuddamu, Saalome agenda ewa nnyina n’amubuuza nti: “Nsabe ki?”—Makko 6:22-24.\nKano ke kakisa Kerodiya k’aludde ng’anoonya! Amangu ddala agamba muwala we okusaba “omutwe gwa Yokaana Omubatiza.” Saalome addayo eri Kerode n’amugamba nti: “Njagala ompe kati omutwe gwa Yokaana Omubatiza ku lusaniya.”—Makko 6:24, 25.\nEkyo kinakuwaza nnyo Kerode, naye abagenyi be bonna bawulidde ng’alayirira Saalome. Awulira nti kijja kumuswaza nnyo singa takola ekyo kye bamusabye, ne bwe kiba nga kigenda kuviirako omusajja atalina musango okuttibwa. Bwe kityo, Kerode atuma omusirikale mu kkomera okutemako Yokaana omutwe aguleete. Wayita akaseera katono omusirikale n’akomawo n’omutwe gwa Yokaana ku lusaniya. Agukwasa Saalome, era Saalome n’agutwalira nnyina.\nAbayigirizwa ba Yokaana bwe bategeera ebibaddewo, bajja ne batwala omulambo gwe ne baguziika. Oluvannyuma bategeeza Yesu ebyo ebibaddewo.\nNga wayise ekiseera, Kerode awulira nti Yesu awonya abalwadde era nti agoba dayimooni. Ekyo kimweraliikiriza nnyo. Yeebuuza obanga omusajja akola ebintu ebyo byonna, Yesu, ye Yokaana Omubatiza nga kati “azuukiziddwa mu bafu.” (Lukka 9:7) Bwe kityo, Kerode Antipa ayagala nnyo okulaba Yesu. Kya lwatu nti Kerode tayagala kuwulira ebyo Yesu by’ayigiriza. Mu kifo ky’ekyo, ayagala kulaba Yesu akakase obanga ebyo by’alowooza bituufu oba nedda.\nLwaki Yokaana Omubatiza ali mu kkomera?\nKerodiya yakola ki okulaba nti Yokaana attibwa?\nOluvannyuma lw’okufa kwa Yokaana, lwaki Antipa ayagala okulaba Yesu?


Ebigambo bya Museveni bisattu ebikaawu ku baamubise- "geyeena, okubakwata ne okubegana" – NEWSDAY\nEbigambo bya Museveni bisattu ebikaawu ku baamubise- “geyeena, okubakwata ne okubegana”\nKAMPALA-UGANDA/NEWSDAY: Pulezident Yoweri Museveni ayongedde okutabukira abantu abategezezza nti yafudde nagamba nti ‘bagwagwa’ era basanira geyeena.\nBwabadde abogerako teyalaze bukambwe kyokka engeri gyeyalonzemu ebigambo ye yalaze ekimuli ku mutima. Ebigambo bino birimu okubakwata, okubegana ne geyeena.\n“Tulina ekizibu. Sikyabyakwerinda wabula kya basirussiru, emitimbagano, babadde bagamba nti Museveni yafudde. Bwe nagenze ku lwe Bombo abantu baabadde balingiza mu mmotoka kubanga wabaddewo abambise,” Museveni bwe yagambye.\nOlwo mu bukambwe nagattako; ”ab’ebyokwerinda batekeddwa okumalawo ekizibu ekyo…okuzuula mu bwangu eyatandikiriza amawulire ago…bakukwate, bazuule wooli bakufune”.\nSocial media is real, finally concedes President Museveni.\nAwo nalangirira nti “bwoba oli mu Bulaaya eggwanga likwegane…ogende mu geyeena…”\nAsinzidde Kololo ku Lwokuna mu kulayiza Baminisita nagamba nti tayagala bantu bamalira banabwe biseera nga basasanya amawulire ag’obulimba.\nWabaddewo abantu abamubise nti mufu abalala nebagaamba nti mulwadde asigaddeko ekikuba ku Mukono olwo ne batandika okusagambiza nga bwe bajaganya nti “Katonda abajjukidde.”\nEggulo ku Lwokusattu ng’ayita mu Munnamawulire we, Lindah Nabusaayi, yalagidde ekitongole ekilondoola eby’empulizaganya ekya Uganda Communications Commission (UCC) okuzuula abatambuza amawulire ‘g’okufa kwe”.\nNabusaayi yafulumiza ekiwandiiko eri Bannamawulire ku Lwokusattu July 7, 2021 nategeeza nti mukama we abadde takyalabika nnyo mu bantu kubanga akolera ku mitambagano mu mbeera eriwo ey’okwewala Covid19.\n“Pulezidenti emirimu agikola ayita mu mawulire n’emitimbagano,” Nabusaayi bwe yagambye.\nNagamba nti Pulezidenti ali katebule, emirimu agikolera ddala bulungi era akyagenda nti ku Lwokuna agenda kuggulawo olukungana olwokukuza olunaku lwa African Integration Day mu kitiibwa kye nga President wa Uganda.\nWabaddewo akabugutano ku mikutu gya Facebook, Whatsapp, tweeter ne Instagram ng’abantu babika Pulezidenti Museveni. Byatandika wiiki bbiri emabega bwe babityebeka nti yali addusiddwa mu Girimaani nga biwala ttaka oluvanyuma lw’okukwatibwa Covid19 kyokka nga June 27 yagenda e Munyonyo naggulawo olukungaana lwa World Health Summit.\nKu Lwokubiri yagenze e Matugga n’omumyuka wa Pulezidenti w’e Kenya, William Ruto ne bagulawo ekkolero ly’eddagala.\nGen Katumba attackers were skilled urban fighters, Security experts


Bukedde Online - Laba Gadaffi n'Abazungu we batuusizza Libya!\nLaba Gadaffi n'Abazungu we batuusizza Libya!\nEbbula ly'amazzi e Mityana n'e Mubende\nKikulwe: Basse mutte oba yeewadde butwa?\nAdded 29th October 2014\nNGA OCTOBER 20, 2014 lwe gyaweze emyaka esatu bukya, Col. Muammar Muhammad Abu Minyar al-Gadaffi eyali omukulembeze wa Libya attibwa, Libya n’entandika okutabanguka nga kati ekutte kkubo lya Somalia!\nCol. Gadaffi, yattibwa ku ntikko y’obulumbaganyi obwakolebwa amawanga ag’omukago gwa NATO nga gakulembeddwaamu Amerika, Bufaransa ne Bungereza ku Libya nga geerimbise mu kuginunula okuva mu ttemu n’effugabbi lya Gadaffi.\nWe baamuttira, Gadaffi yali yaakafugira Libya emyaka 42 okuva 1967 lwe yawamba obuyinza n’assaawo obukulembeze obwakyusakyusa Libya okuva ku limu ku ggwanga erisinga obwavu mu Afrika ne liyitimuka okukamala nga we baamumaamulirako n’okumutta mu 2011, Libya yali emu nsi ettaano ezisinga obugagga n’enkulaakulana mu Afrika.\nWabula olwaleero, Libya eri mu kiti kya Somalia, eky’ensi ezaadobonkana, olw’obutabaamu gavumenti eya wakati efuga ggwanga lyonna era temuli mateeka gafuga, buli muntu ky’asanga ky’akola!\nSomalia emaze emyaka 23 nga terina gavamenti efuga ggwanga lyonna okuva mu 1991, gavumenti ya Mohamed Siad Barre lwe yaggyibwako.\nCol. Gadaffi ( ku kkono) ng’atambula n’abakuumi be abakazi bwe yali akyali mulamu\nAmerika eby’okuggyako Siad Barre yabirimu, naye eggwanga lyatabukatabuka n’okutuusa kati nga lino ly’ekkubo Libya ly’etandise okuva mu 2011 gavumenti ya Gadaffi lwe yagwa.\nLibya mu kiseera kino terina gavumenti ntongole efuga ggwanga lyonna, wabula efugibwa ebiwayiwayi obuli ebya bannalunalala n’ebya bannabyabufuzi kyokka nga bonna beetemyemu okusinziira ku Bika.\nEbiwandiiko ebitongole ebikwata ku Libya biraga nti eggwanga lifugibwa Palamenti eyitibwa, ‘House of Representatives’ eyalondeddwa mu June wa 2014, kyokka obuyinza bwa Palamenti eno ku Libya bwa munyoto, tebalina buyinza na ku kibuga ekikulu Tripoli, bafugira mu kibuga ekiyitibwa Tobruk, ky’oyinza okugereegarenya ku Gulu bw’oba mu Uganda.\nTobruk ekibuga ekisangibwa ku mwalo ku liyanja Mediterranean ky’esudde Kiromita 1,256 okuva e Tripoli, ekitegeeza nti abakulembeze abatongole abaalondebwa okuva Libya bali mu byabwe!\nBULI KIBUGA KIRINA AKIFUGA\nEkibuga Tripoli, mu kiseera kino kiri mu mikono gya bannalukalala abakolagana n’abamu ku babaka ba Palamenti enkadde eyitibwa ‘General National Congress’ eyali yalondebwa mu July wa 2012 , ekisanja kyayo ne kiggwaako mu January wa 2014 kyokka abamu ne bagaanirako. Bannalukala abo be baafubutula ababaka ba ‘House of Representatives’ okuva mu Tripoli.\nAbabaka aba ‘General National Congress’ batuula mu Tripoli, ate ‘House of Representatives’ batuula Tobruk. Wabula ne mu kibuga Tobruk aba ‘House of Representatives’ gye batuula nayo beetebyemu ebiwayi ng’oluusi bakubaganira mu nkiiko okufaananako ng’ababaka ba Palamenti mu Somalia abaakubaganirako emiggo mu lukiiko e Nairobi .\nGen. Hifter, Abamerika gwe baagala afuge Libya.\nBuli emu kw’ezo gavumenti, ey’e Tripoli mu bugwanjuba n’ey’e Tobruk mu buvanjuba buli emu erina Katikkiro owaayo, Palamenti yaayo n’eggye lyayo, nkugambye ekiri mu Libya kisa kinegula!\nOlw’embeera eno, amawanga gonna amagwira omuli ne Amerika, Bungereza ne Bufaransa ezaatabangula Libya zaasengula dda ebitebe byazo okuva mu Tripoli nga kati zisinziira mu mawanga ag’omuliraano ne Libya naddala Misiri okulondoola ebigenda mu maaso mu Libya.\nAmafuta bagasima Abazungu ne bagagabana ne bannalukalala\nAGAMU ku mawanga ag’omuliraano ne Libya okuli; Misiri, Algeria ne Tunisia gaggalawo ddala ensalo zaago ne Libya kubanga tegalina gavumenti ntogole gye galina kukolagana nayo mu nsonga entongole.\nNg’oggyeeko gavumenti ebbiri; ey’e Tripoli ne Tobruk, ebibuga bya Libya ebirala ebinene nabyo biri mu mikono gya bannalukalala nga n’ekibuga Benghazi obwegugungo obwatwala Gadaffi gye bwatandikira kiri mu mikono gya bannaluakala abayitibwa Ansar al-Sharia abalina akakwate ku batujju ba Al Qaeda. Aba Ansar al-Sharia era be bafuga n’ekibuga ekirala ekiyitibwa e Derna ekiri ku mwalo\nEkibinja ky’abatujju ekirala ekya Al-Jama’a al-Islamiyyah al-Muqatilah kyo kiri mu bibuga ebisinga obungi naddala ebiri mu ddungu mu bukiika ddyo bwa Libya.\nEby’okusima n’okutunda amafuta mu butongole, Libya yabivaako dda nga kati kkampuni z’abazungu ziri mu kugasomola nga bwe zaagala ng’eno bwe zigabana omusimbi ne b’agenti ba bannalulalala era ezimu ku ssente ezo bannaluakala mwe bagula ebyokulwanyisa.\nObumenyi bw’amateeka buli buli wamu mu Libya n’okusingira ddala mu bukiika ddyo bw’eggwanga lino, awali eddungu, bannakulalala aba buli kika gye bakubye enkambi nga gye basinziira okukola enkwe n’obulumbaganyi obw’ekitujju.\nEmize egy’okukwata abakazi, ettemu, okutulugunya abantu, obwakkondo, okukukusa emmundu, okukuba ssente enfu n’obumenyi bw’amateeka obwa buli kika be baana baliwo mu Libya.\nKwe kugamba nti ekiri mu Libya kiyungula ezziga era bannansi bangi beevuma Amerika n’amawanga g’Abazungu olw’okuggyako Gadaffi nga tebasoose kweteekateeka era abasinga bajjulirira Gadaffi.\nEmbeera eri mu Libya, yatabula dda Amerika nga kati waliwo by’epangapanga okuwagira munnamagye Gen. Khalifa Hifter okuwamba obuyinza okufaananako nga Gadaffi bwe yawamba mu 1967.\nGen. Hifter yali munywanyi wa Gadaffi wabula ne batabuka bubi nnyo mu myaka gya 1980, Hifter n’addukira mu Amerika, Amerika n’emuwa omulimu mu kitongole ekikessi ekya CIA era yagezaako okuwamba Gavumenti ya Gadaffi mu 1996 olukwe ne lugwa butaka.\nLaba Gadaffi n’Abazungu we batuusizza Libya!\nLwaki Klezia etukubiriza okusiiba...\nDP ebuliddwa ez\nOmukazi asudde omwana we\nOmulamuzi alidde mu ttama! Alagidde Gavt. okuliyirira omusibe eyatulugunyizibwa obukadde 200\nAvunaaniddwa gwa butemu lwa kwokyera mukazi we mu nnyumba\nEyawamba looya wa KCCA bamusibye emyaka 30


Bukedde Online - Bakutte 2 ku by'omuwala eyafiiridde ku kyeyo e Jordan\nBakutte 2 ku by'omuwala eyafiiridde ku kyeyo e Jordan\nBeti Kamya alabudde abatembeeyi: 'Temweyibaala...\nPoliisi ekalambidde ku kivvulu kya Bobi Wine...\nPOLIISI mu Kampala ekutte abantu babiri ku by’omuwala Juliet Nakiyimba, eyakukusibwa n’atwalibwa mu ggwanga lya Jordan oluvannyuma gyeyafiiridde mungeri etategeerekeka.\nOmugenzi Juliet Nakiyimba\nPoliisi egamba nti abaakwatiddwa kuliko Timothy Wakhasa ne Muhammed Musoke.\nBano baakwatiddwa Poliisi y’e Katwe gye baabadde bagenze okwewaayo ku Lwokusatu lwa wiiki eno.\nBba w’omugenzi ayitibwa Moses Nyakana, agamba nti mukazi we bwe yali ava ewaka yamutegeeza nti yali agenda mukyalo kulaba ku bakadde be kyokka ekyamujje enviiri ku mutwe kwekumulinda nga tadda.\nOno agamba nti, oluvannyuma yafuna amawulire nti waaliwo abantu abaali basomedde mukazi we diiru y’okugenda e Jordan okukuba ekyeyo kyokka nga tebayise mu makubo matuufu.\nNyakana nga mutuuze womu Kiganda Zooni, mu divisoni y’e Makindye mu Kampala, agamba nti, oluvannyuma mukaziwe yamusindikira obubaka ku ssimu ng’amusaba okumusonyiwa olw’obutamutegeezaako nti yali agenda kulinnya ennyonyi akube ekyeeyo.\nAyongerako nti, waliwo omuntu eyamukubira essimu ng’antegeeza ng’embeera ya mukaziwe bweyali yeeraliikiriza.\nNga yayise akabanga, omugenzi kigambibwa nti yaweereza bba obubaka ku ssimu ng’amutegeeza nti yeegendera bweru kunoonya ssente era n’amugumya nti, yali waakudda mu biseera ebitali byewala.\n“Omwezi oguwedde waliwo omuntu eyankubira essimu n’antegeeza nti mukazi wange yali atabuse omutwe nti era yali yabuuka ku kizimbe eky’emyaliiro etaano ne yekkata wansi. Kino kyampaliriza okwekubira enduulu ku Poliisi nga njagala ekitongole kya Al Saudi, ekyamukukusa ne kimutwala kimukomyewo nga mulamu era kinnyonnyole ensonga eyamubatwaza,” Nyakaana bw’annyonnyola.\nKigambibwa nti nti aba Al Saudi Agency, basangibwa Kibuye ku luguudo oludda e Salaama, mu divisoni y’e Makindye, era nga Nakiyimba baamuyisa mu ggwanga lya Rwanda mu mwezi gwa August w'omwaka guno (2018) ne balyoka bamutwala e Jordan gye yafiiridde.\nLipoota z’abasawo ziraga nti omugenzi yafa nga 4th September 2018, ate omulambo gwe ne gukomezebwawo mu Uganda nga 24th September 2018, kyokka ebyembi ng’ensigo ze zombi tazirina!